U Srbiju će auto-put ulaziti kod Kotromana, ide do Požege, gde bi trebalo da se spoji sa auto-putem Miloš Veliki\nU Ankari je sve izgledalo kao pesma. "Mali putevi, koje Bosna i Hercegovina ima, uvek su služili da ljudi odu. A velikim putevima, kakvi su auto-putevi, ljudi dolaze i vraćaju se", rekao je tada Dodik.\nA onda je u Bosni i Hercegovini svako otišao svojim putem. Memorandum, koji po pravnoj formi nije obavezujući, jedini je dokument koji Bosna i Hercegovina ima o izgradnji ovog auto-puta. Trasa je načelno dogovorena, ali još se precizno ne zna kuda će ići auto-put, ko će biti izvođač radova, niti ko će sve to da plati. "Ne znamo ni način finansiranja, da li je to kredit, zajam ili neki finansijski aranžman sklapamo sa turskom državom. Da li taj novac daju turske banke, da li za njih garantuje Turska ili taj novac možda daje iz svog budžeta", pita se Siniša Vukelić, urednik portala "Kapital".\nS druge strane granice, u Srbiji, stvari su nešto jasnije. Zaštitni šlem i prsluk trebalo je krajem avgusta u Sremskoj Rači da nosi Redžep Tajip Erdogan i time zvanično otvori radove na izgradnji dela auto-puta kroz Srbiju.\nRadovi se finansiraju iz budžeta Republike Srbije. Ove godine za to je izdvojeno više od četiri miliona evra. Nastavak radova finansiraće se iz kredita. Međutim, još nije poznato po kojim uslovima će se Srbija zadužiti kod turskih banaka. U selu Kuzmin, turska kompanija Tašjapi već je postavila mašine i opremu. "Plan je da se ova deonica završi za dve i po godine. To će, naravno, biti još preciznije definisano nakon što budu dati projekti za izvođenje", kaže Jusuf Pehlivan, koordinator ovog projekta.\nMiodrag Poledica, državni sekretar u Ministarstvu saobraćaja, infrastrukture i građevinarstva, kaže da je Srbiji cilj da se poveže sa svim gradovima u okruženju. "Sarajevo je veliki grad sa kojim treba da imamo dobru auto-putsku konekciju i to nam je cilj da uradimo", ističe Poledica.\nNeđo Trninić, ministar saobraćaja i veza Republike Srpske, kaže da mu je prioritet povezivanje Beograda sa Sarajevom i Banjalukom. "Nažalost, tu imamo par poteškoća. Te poteškoće se ogledaju u tome što još nije potpisan međudržavni sporazum o izgradnji mosta na reci Savi u mestu Rača, nekih 300 metara nizvodno od postojećeg. To je gore na Savetu ministara pošto imamo problem sa formiranjem centralne vlasti. Ali ima najava da će to biti gotovo do kraja meseca", tvrdi Trninić.\nKada ovaj koridor mira bude završen, biće to prvi auto-put koji će povezati Beograd i Sarajevo. Direktna veza sa Banjalukom, barem za sada, nije predviđena.


SRPSKI REPREZENTATIVCI MARIJA SUDIMAC I SERGEJ LUKIĆ OSVOJILI DVE BRONZANE MEDALJE NA TURNIRU SVETSKOG JUNIORSKOG KUPA, YONEX SLOVAK JUNIOR 2017, KOJI JE OD 6. DO 8. OKTOBRA 2017. ODRŽAN U SLOVAČKOJ\nPod sloganom „Sport je zakon“, u organizaciji Sportskog saveza Srbije, a pod pokroviteljstvom Ministarstva omladine i sporta Republike Srbije, od 25. do 27. novembra 2016. na Beogradskom sajmu biće održan peti međunarodini Sajam sporta.\nCrveno-beli ubedljivo pobedili Armani pred 14.000 ljudi u Kombank areni.\nPartizan - Cibona Foto galerija\nKošarkaši Partizana savladali su Cibonu 87:81 (25:21, 23:21, 22:15, 17:24) i stigli do treće uzastopne pobede u regionalnoj ABA ligi.\nPartizan - Lukoil Foto Reportaža\nPartizan Antwerp Giants\nBelgijski Antverp Džajants je savladao crno-bele rezultatom 72:81(15:18, 15;7, 16:30, 26:26) u prvom otvorenom test meču meču koji je odigran pred punim tribinama Hale sportova "Ranko Žeravica".\nSvetski šampion u basketu 1 na 1 je... SRBIN\nBeograd, 17.09.2016. – Srbija je dobila još jednog svetskog šampiona! Stefan Kojić pobedio je na svetskom finalu Red Bull King of the Rock, najvećeg globalnom basket turniru 1na1. On je u finalnoj borbi sa 14-12 savladao Litvanca Karolisa Sarukasa, a na turnir je došao kao vicešampion srpskog turnira.\n152. Večiti derbi Partizan - Crvena zvezda 2016\nBEOGRAD DOMAĆIN NAJBOLJIM SVETSKIM BASKETAŠIMA!\nBeograd će u subotu od 12 časova biti svetska prestonica basketa. Na terenima KK Crvena zvezda pod zidinama Malog Kalemegdana održaće se finale svetskog turnira Red Bull King of the Rock. Novo vreme održavanja turnira uslovila je mogunost padavina u kasnim poslepodnevnim satima.\nPred nama je još jedan u nizu, sada već tradicionalnih sportskih dešavanja Plavog kruga, teniski turnir - DIJABETES OPEN.\nŠtrand i Novosađani spremni za basketaški spektakl\nSve je spremno za basketašku groznicu na Štrandu 20. avgusta, kada će se održati turnir 3x3 Novi Sad Streetball pod pokroviteljstvom najbolje ekipe sveta, Novi Sad Al Wahda.\nIstorijski podvig: Srbija treća na svetskom finalu Neymar Jr’s Five u Brazilu!\nZvuči kao san, ali je java – Srbija je zauzela treće mesto na svetskom završnom fudbalskom turniru u Brazilu, pošto je kragujevačka ekipa Dag&Red došla do polufinala Neymar Jr’s Five takmičenja u Sao Paolu!\n(ZA)VOLI JAVNI NASTUP! radionica na kojoj ćete uvežbati kako savladati strah i tremu, osmisliti dobar govor... sastoji se iz dva segmenta i održava se u utorak i sredu 5. i 6. jula od 17:30 – 21:00 u prostorijama Raspustilišta u Radničkoj 20 (centar Novog Sada).\nNovosađani deklasirali tim NBA igrača za titulu u Abu Dabiju\nNajbolji basketaši sveta, članovi ekipe 3x3 Novi Sad Al Wahda, ulaze u prepoznatljivu formu, što su potvrdili titulom na Quest Eventu u Abu Dabiju ovog vikenda.\nJedan od najjačih turnira u fudbalu na pesku ove godine biće održan u Srbiji. Naime, od 24. do 26. juna Beograd će biti domaćin turnira pod nazivom Euro Cup Belgrade 2016, na kome će učestvovati osam reprezentacija.


NOVA OPOMENA PRIŠTINI Šef NATO telefonom zvao Haradinaja sa JASNOM PORUKOM o vojsci Kosova\nGeneralni sekretar NATO Jens Stoltenberg rekao je danas da je lično, u telefonskom razgovoru, ponovio kosovskom premijeru Ramušu Haradiniju da transformacija KBS u vojsku dolazi u pogrešno vreme, da je protivna preporukama NATO članica i da može imati posledice po Kosovo.\nOn kaže da je lično zvao predsednika Srbije Aleksandra Vučića i premijera Haradinaja, kako bi ih izvestio o zaključcima NATO ministarskog sastanka o Zapadnom Balkanu.\nU saoštenju NATO se navodi da je Stoltenberg u tim razgovorima naglasio da i Beograd i Priština moraju da pokažu mir i uzdržanost, i da izbegnu bilo kakve provokativne izjave ili akcije.\nOPOMENA NATO ZA PRIŠTINU Stoltenberg: Vojska Kosova u pogrešno vreme, MOŽE IMATI OZBILJINE POSLEDICE\nStoltenberg navodi da je u razgovoru sa Hardinijem govorio o planu Prištine da se krene u transformaciju Kosovskih bezbednosnih snaga u vojsku.\n- Naglasio sam da takav korak dolazi u pogrešno vreme, da je u suprotonosi sa preporukama mnogih NATO saveznika, i da može imati negativne posledice po kosovske evroatalnstke integracije - navodi Stoltenberg.\nOn dodaje da je Hardiniju ponovio i stav NATO da će, ukoliko se promeni mandat KBS, Alijansa morati da preispita nivo svog angažmana sa bezbednosnim snagama Kosova.\n- Takođe sam razgovarao sa predsednikom Vučićem o potrebi spuštanja trenutnih tenzija - kaže Stoltenberg, navodi se u saopštenju.\nGeneralni sekretar NATO dodaje da je i Vučića i Haradinija podsetio da je dijalog Beograda i Pritine, uz posredovanje EU, jedini način za trajni mir i stabilnost u regionu.\n- NATO ostaje posvećen očuvanju mira i stabilnosti na Kosovu kroz svoju misiju KFOR koja ima mandat Ujedinjenih nacija - zaključio je Jens Stoltenberg.\nPORUKA NATO ZA PRIŠTINU Stoltenberg telefonom sa Haradinajem: Preispitaćemo nivo angažovanja sa KBS, KFOR ostaje\nPriština demantuje Stoltenberga: Nema mesta konfuziji, Kosovo namerava da bude član NATO\nboba Najvažnije je u ovoj situaciji da se ne formira vojska Kosova.\nSTOJAN Mislim da je vreme da NATO izvrsi pritisak na Pristinu....\nBilja Valjda ce da se dozovu pameti nekad!\nBoza Dajte nesto konkretno a ne opomene samo\nace Da li ce ova opomena blokirati Pristinu da formira vojsku Kosova!\naca NATO ne podrzava formiranje vojske Kosova i nadamo se da ce zaustaviti formiranje iste!\nZara Njima neko mora da stane na put!\ndina Samo jak pritisak moze ih obuzdati u svojim namerama.\nNikola Ne zele oni da cuju nikoga, rade sve po svome.\nNada Jednom mora doci kraj samovolji Haradinaja.


Naš festival na džez manifestaciji u Bremenu - CdM\nNaš festival na džez manifestaciji u Bremenu\nGerman Jazz Expo i ministarstvo kulture Njemačke uputili su pozivnicu predstavnicima Petrovac Jazz Festivala za učešće na jednom od najznačajnijih džez sajmova u Evropi, koji će u aprilu biti održan u Bremenu.\n“Ovo je sjajna prilika da promovišemo Petrovac Jazz festival i Crnu Goru, Budvu i sve firme koje žele da budu dio našeg štanda u Bremenu. Manifestacija pruža i mogućnost predstavljanja i na ostalim programima koji će biti realizovani tokom sajma. Petrovac Jazz Festival pozvan je da se predstavi na ovoj prestižnoj manifestaciji kao partner za budućnost, a ja se nadam da će uskoro i naša zemlja biti dio ove smotre”, kazao je direktor festivala Vinko Mihajlović.\nOn je podsjetio na veliki uspjeh Petrovac Jazz Festa, festivalski put u Kinu, kao i ulazak festivala u projekat “Silk road”, na poziv ministarstva kulture Kine.\n“Naš boravak u Kini 2015. godine označio je početak divnih saradnji i udruživanja, pa se opravdano nadam predstavljanjima u drugim zemljama”, naveo je Mihajlović dodavši da su uveliko započete pripreme za 11. Petrovac Jazz festival koji će biti održan početkom septembra.


Klas Relocijus je „u velikoj meri falsifikovao priče i čak izmišljao sagovornike“, navodi Špigl.\nMeđu tekstovima čija se istinitost dovodi u pitanje su i oni koji su osvojili nagrade ili su bili nominovani, dodaju oni.\nRelocijus (33) je priznao da je obmanjivao čitaoce u 14 priča objavljenih za Špigl, ističu iz njuz magazina.\nU saopštenju objavljenom u sredu, nemački list dodaje da radi na utvrđivanju koliki je tačno bio opseg Relocijusovih „fabrikovanja“.\nSve je izašlo na videlo kada je Recolocijusov kolega, koji je radio sa njim na jednoj priči, posumnjao u njegovo izveštavanje.\nIako je prvo negirao sve optužbe, Relocijus je nedelju dana kasnije priznao da je više puta izmišljao čitave pasuse tekstova, navode iz Špigla.\nU nekim pričama čak postoje ljudi koje nikada nije sreo ili sa kojima nikada nije pričao.\n„Po njegovom priznanju, postoji najmanje 14 takvih tekstova“, ističu iz časopisa.\nIz Špigla navode i da je su njegovi postupci učinjeni „sa namerom“ i „metodično“.\n„Istraga o Relocijusovoj priči o imigraciji i granici između SAD i Meksika otkrila je da je fabrikovao informacije o grafitu u Minesoti na kojem je navodno pisalo ‘Meksikanci, niste poželjni ovde'“.\nSlične informacije pojavile su se i u drugim pričama poput zatvorenika u Gvantanamu, kao i o NFL kvoterbeku Kolinu Kaperniku.\nRelocijus, koji je u Špigl došao 2011. kao frilenser, izjavio je da duboko žali zbog svojih postupaka i da je posramljen.\nNapisao je oko 60 tekstova za Špigl, a za mnoge kaže da su potpuno istiniti.\nList iz Hamburga se izvinio čitaocima i istakao da je „šokiran“ otkrićima, opisujući ih kao „nisku tačku u 70-godišnjoj istoriji Špigla„.\n← Medijski konkursi u 2018. godini: Mnogo nepravilnosti, sporan i konkurs MKI\nDirektor fabrike „Milan Blagojević“ na pitanja novinara Insajdera o pozivu zaposlenima da glasaju za SNS: Sram te bilo…(TONSKI ZAPIS) →


Fon der Lajen: Naša vrata su otvorena za Zapadni Balkan - European Western Balkans\nFon der Lajen: Naša vrata su otvorena za Zapadni Balkan\nAutor Tanjug 27. 11. 2019. 27. 11. 2019.\nSTRAZBUR – Imenovana predsednica Evropske komisije Ursula fon der Lajen je, predstavljajući program nove Evropske komisije, poručila da vrata EU ostaju otvorena za Zapadni Balkan.\nUrsula fon der Lajen kaže da je zadovoljna što u svom timu ima iskusne diplomate kao što su Đuzep Borelj i Oliver Varhelji, koji će promovisati i štiti EU interese i podržati partnere EU.\nFon der Lajen je poručila da EU ne čine samo politika, zakoni i tržište, već da su joj na prvom mestu ljudi i njihove težnje ka slobodi, evropskim vrednostima i boljoj budućnosti.\n“Tokom narednih pet godina radićemo na transformaciji svakog dela našeg društva i ekonomije”, navela je buduća predsednica Evropske komisije.\nUrsula fon der Lajen je poslanicima Evropskog parlamenta poručila da su zajedno sastavili odličan EU tim i da od Parlamenta traži podršku za novi početak.\n“Mi smo spremni. Što je još važnije – Evropa je spremna. Hajde da počnemo da radimo”, zaključila je fon der Lajen.\nEvropski parlamentraci će nakon izlaganja Ursule fon der Lajen i debate glasti za davanje mandata celoj Evropskoj komisiji, uključujući i predsednicu Ursulu fon der Lajen, šefa diplomatije EU Đuzepa Borelja i 25 nominovanih komesara.\nParlamentarni izbori u Hrvatskoj: HDZ osvojio 66 mesta u parlamentu


Boljević: Čudno što se predložena rešenja odnose samo na rad sudija\nBeta 14. januara 2019. 13:55\nPredsednica Društva sudija Srbije Dragana Boljević izjavila je danas da to udruženje pozdravlja jačanje borbe protiv kriminala i iznalaženje sistemskih rešenja, ali je ocenila da je „čudno“ što se predložena rešenja odnose samo na rad sudija.\n„To bi moglo da ukazuje da su za kriminal odgovorne sudije, iako je predsednik izjavio da 99 odsto sudija radi dobro i časno svoj posao,“ rekla je Boljević za agenciju Beta.\nOna je rekla da je na konferenciji za novinare predsednik Aleksandar Vučić, kada je najavio pooštravanje kaznene politike za najteža krivična dela, rekao da sudije u prevelikom broju slučajeva izriču kazne blizu zakonskog minimuma i da ih ublažavaju.\n„Pozdravljajući policijsku akciju od prethodnog dana u kojoj je po rečima ministra Nebojiše Stefanovića, primenjen ‘preventivan pritvor’, predsednik je praktično izrazio očekivanje od sudija da to lišenje slobode produžuju, iako je i sam ministar izjavio da ni policija baš nije raspolagala nekim konkretnim dokazima u tim slučajevima“, kazala je Boljević.\n„Po prirodi stvari, sudjenja će trajati kraće, u onoj meri u kojoj budu obezbedjeni bolji uslovi. Reč je pre svega o potrebi da sudije nemaju u radu preveliki broj predmeta, da postoji dovoljan broj slobodnih sudnica, kao i slobodnih sudija – članova veća, da u jednom slučaju ne budu optuženo po više desetina okrivljenih, ali i da dokazi budu odgovarajućeg kvaliteta“, navela je Boljević.\n„U tom smislu nije iznet tačan podatak da se za ta dela ublažavaju kazne, jer to po zakonu nije moguće. Pri tome, pooštravanje kazni koje bi se odnosilo na uživaoce narkotika, dakle ne i na one koji drogu prave ili je prodaju naveliko ne bi bila odgovarajuća mera, jer je reč o zavisnicima na čiju bolest se mora reagovati drugim merama društvene i zdravstvene zaštite“, ocenila je ona.\n„Zahtev za stručnom raspravom ne može se povezivati sa pogodovanjem kiminalu. Stručna rasprava je neophodna da bi se došlo do najboljih rešenja“, kazala je ona.\nBoljević je kazala da analizu izrečenih krivičnih sankcija prvenstveno treba da vrši najviši sud u zemlji – Vrhovni kasacioni sud, jer „drugi organi ne raspolažu stručnim znanjem za to, niti imaju sveobuhvatan uvid, kao što to ima Vrhovni kasacioni sud“.\n„Ukoliko takve podatke daju policajci ili tužioci, njih treba uzimati sa rezervom upravo iz navedenih razloga, pri čemu su tužioci još i samo jedna od strana u postupku zainteresovana da u njemu uspe“, smatra Boljević.


Nova Banka, Saopštenja za javnost, Akcionarski kapital Nove banke veći za 10,89 miliona KM\nSkupština akcionara Nove banke a.d. Banja Luka, na 14. redovnoj sjednici, povećala je akcionarski kapital za preko 10 miliona KM. Iznos emisije je 10,89 miliona KM, podijeljen u 10,89 miliona običnih akcija, čija je nominalna vrijednost 1,00 KM. Ukupan kapital, koji čine osnovni (Tier 1) i dopunski (Tier2), dostigao je nivo od 180 miliona KM.\nNova banka je jedna od vodećih banaka na tržitu Bosne i Hercegovine. Od 1999. godine, kada je Banka osnovana, pa do danas, prepoznata je kao dobar poslodavac, te ima oko 670 zaposlenih. Organizacionu strukturu Banke čine Centrala Banke u Banjoj Luci, koja je smještena u modernom i savremenom objekatu u centru grada, te 64 druge organizacione jednice, odnosno, 12 filijala, Filijala za poslovanje hartijama od vrijednosti Broker Nova, 15 ekspozitura, 20 izdvojenih šaltera i 16 agencija. Od novembra 2002. godine listirana je na Banjalučkoj berzi hartija od vrijednosti, a od juna 2009. godine akcije Nove banke čine jednu od šest akcija, jedinu iz finansijskog sektora, prema kojoj se računa BH indeks koji se objavljuje na Vienna Stock Exchange.\nNova banka je visoko tehnološki organizovana, zapošljava kompetentno osoblje i uspješno razvija odnose sa klijentima, upravljajući se kvalitetom. Banku izdvaja samostalnost u razvoju bankarskog informacionog sistema, izgradnja disaster recovery centra, implementiran sistem upravljanja kvalitetom, te implementiran sistem upravljanja sigurnošću informacija. Sve navedeno doprinijelo je sposobnosti Banke da se prilagoditržištu, prvenstveno kroz građenje mreže poslovnica i intenzivno ulaganje u razvoj proizvoda, tehnologije i ljudskih resursa, te predstavlja vodeći primjer odgovornog poslovanja u Bosni i Hercegovini. Početkom 2016. godine, Nova banka je pokrenula program Kluba lojalnosti pod nazivom Super Nova. U okviru Kluba lojalnosti, u saradnji sa strateškim partnerom kompanijom MasterCard, Banka je izdala dvije nove vrste platnih kartica, a to su MasterCard World debitna i MasterCard World kreditna kartica. Ovim programom predviđena su nagrađivanja i pogodnosti za korisnike novih platnih kartica, a svi njihovi korisnici automatski su uključeni u Klub lojalnosti koji omogućava skupljanje bodova tokom transakcija plaćanja karticom, zatim pogodnosti u vidu popusta, besplatnih usluga Banke i ostalih pogodnosti koje nudi MasterCard.\nNaslovna Media Centar Saopštenja za javnost Akcionarski kapital Nove banke veći za ...


Zapadni mediji o ukrajinskim izborima: Pozdrav Evropi, zbogom Rusiji\nProzapadno orijentisane partije, posle ubedljive pobede na izborima na kojima su zajedno osvojile skoro 70 odsto glasova, počele su maratonske konsultacije za formiranje nove koalicije, prenose strani mediji i agencije. U njihovim prvim analizama dominira optimistički ton zbog pobede ovih snaga, ali i oprez zbog problema sa separatistima, unutrašnjim izazovima tranzicije i ekonomskim teškoćama, sa kojima će suočiti nova vlast u Ukrajini.\nAsošijeted pres prenosi da preliminarni rezultati potvrđuju prednost pet lista koje se zalažu za približavanje Evropskoj uniji, neke od kojih se smatraju nacionalističkim, uz opasku da šef države Petro Porošenko neće moći da vlada sam i da će morati da prihvati kompromise.\nTe partije su zajedno osvojile oko 70 odsto glasova što predstavlja prozapadni talas bez presedana od kada je zemlja postala nezavisna 1991. godine. Kao još jedan znak da je zemlja želela da okrene leđa svojoj sovjetskoj prošlosti je i taj što Komunistička partija nije prešla cenzus za ulazak u parlament, prenosi AFP.\nBritanski BBC piše da su prozapadne partije ostvarile izbornu pobedu, a da su stranke aktuelnog predsednika Petra Porošenka i bivšeg premijera Arsenija Jacenjuka osvojile po 21% podrške biračkog tela, dok je na trećem mestu Samopomoć Andreja Sadovija sa 11 procenata glasova, uz isticanje da se Porošenko zahvalio biračima što su podržali “proevropsku većinu”.\nBBC podseća da glasanja nije bilo u istočnim delovima zemlje koji su pod kontrolom “proruskih separatističkih pobunjenika” koji planiraju da organizuju svoje izbore naredne nedelje.\nDopisnici BBC-ija javljaju da će, po svemu sudeći, tri vodeće stranke “dati predsedniku čvrst mandat da “nastavi sa demokratskim reformama i naporima da okonča konflikte na istoku zemlje”.\nList “Gardijan” na osnovu izbornog rezultata pretpostavlja da će milijarder Porošenko nastaviti da radi zajedno sa Jacenjukom koji se zalaže za mnogo čvršći i odlučniji pristup prema Rusiji i problemima separatizma od aktuelnog predsednika, ali da se smatra kako su oni siguran tandem što se tiče ekonomskim pitanja.\n“Čini se da će novi parlament biti sastavljen od bivših aktivista sa Majdana, novinara, ratnih veterana i dobrovoljaca koji su bili na listama raznih partija. Ostaje nada da će ukrajinski političari konačno napraviti ključni zaokret, osloboditi se zakulisnih radnji i uticaja oligarha, što je bilo karakteristično za period nakon uspostavljanja nezavisnosti”, zaključuje “Gardijan”.\nS druge strane “Njujork tajms” piše da “rezultat glasanja na nacionalnom nivou ukazuje da se sastav buduće vlade neće suštinski promeniti”.\n“S jedne strane njihov ishod jača poziciju pojedinih lidera tako što će im omogućiti veću podršku u parlamentu koja im je potrebna da izguraju hitne, ali potencijalno bolne promene s obzirom da se Ukrajina jedva nosi s ekonomijom koja je na rubu sloma”.\n“Ubedljiva proevropska većina predstavlja, s druge strane, i izazov. Kao što prozapadni lideri nastoje da zaustave nasilje na istoku devestiranom ratom, oni će morati da ubede te ljude da će njihovi interesi biti zaštićeni u Kijevu na odgovarajući način”, primećuje poznati njujorški dnevnik.\n“Pod senkom užasnog rata na istoku zemlje, Ukrajinci su izabrali najizrazitije proevropski parlament u njihovoj dvadeset trogodišnjoj istoriji, podržavajući čvrsto napore da se odvoje od ruske orbite”, zapaža “Vašington post”.\nUz opasku da će rad na zakonodavstvu biti ključan za savladavanje nemalih izazova koji predstoje, vašingtonski list piše da su “izbori ključni korak za učvršćivanje pozicije predsednika Petra Porošenka koji je izabran u maju nakon što su demonstranti srušili prethodnog lidera i razbuktali najteži sukob između Rusije i Zapada od okončanja hladnog rata”.\n“Novi parlament u čijem će sazivu biti mnoga nova lica, moraće da pomogne Ukrajini da se izbori sa problemima koji bi zabrinuli i najiskusnije političare. Državna ekonomija je opustošena ratom. Prekid snadbevanja prirodnim gasom iz Rusije preti da izazove krizu sa grejanjem već u januaru, dok pobunjenici koje podržava Rusija čvrsto kontrolišu ključne delove industrijskog centra na istoku zemlje”, primećuje “Vašington post”.\nMediji prenose i ocenu Organizacije za evropsku bezbednost i saradnju (OEBS) da su parlamentarni izbori u Ukrajini označili važan korak u pravcu konsolidacije demokratije, i da su velikoj meri su održani u skladu sa demokratskim standardima.


Testiranje jedinstvenog centralnog informacionog sistema u oblasti ugostiteljstva i turizma "E-turista" započeto je u šest opština i do 1. aprila sledeće godine ovaj sistem će funkcionisati u celoj Srbiji. Lokalne samouprave imaju rok od 90 dana da, po novim propisima, pripreme svoje evidencije za trenutak kada sistem bude funkcionisao. Kako je izjavio Miroslav Knežević, državni sekretar u Ministarstvu trgovine, turizma i telekomunikacija, ovaj sistem donosi objedinjenu bazu podataka vlasnicima smeštaja i ugostiteljskih objekata, a što je još važnije - donosi i evidenciju svih gostiju koji borave u Srbiji.\n- Ovakva rešenja postoje u svim razvijenim zemljama i svaka od njih je sistem prilagođavala svojim potrebama. Kroz ovaj sistem umrežili smo više institucija i svako će iz svoje oblasti preuzimati podatke koji su njemu potrebni. Budući da je zakonska obaveza vlasnika da se gosti evidentiraju, kao i da se strani gosti prijavljuju u MUP-u, sada će taj posao biti samo olakšan i obavljaće se elektronski u čitavoj zemlji- kaže Knežević.\nSistem "E-turista", kako je i ranije najavljivano, time će olakšati poslovanje svim ugostiteljima koji pružaju usluge smeštaja. Osim jednostavnijeg prijavljivanja domaćih i stranih turista, biće omogućeno i direktno obračunavanje boravišne takse, a ugostitelji će imati i mogućnost onlajn podnošenja zahteva za kategorizaciju, kao i mnoge druge olakšice. Na pitanje mogu li vlasnici smeštaja koji svoje objekte još nisu prijavili to da učine preko ovog sistema, Knežević kaže da oni pre svega moraju da fizički podnesu zahteve za kategorizaciju u lokalnim samoupravama i da spremni sačekaju uspostavljanje ovog sistema.\n- Od trenutka kada sistem počne da funkcioniše, oni će preko sistema "E-turista" moći da prijavljuju goste, ali samo pod uslovom da su već kategorisani i da imaju korisničko ime i lozinku. Svi oni koji rade već je trebalo da završe postupak kategorizacije - naglašava Knežević. Dodaje da će Ministarstvo u saradnji sa IT kancelarijom i E-upravom narednih meseci organizovati različite vrste obuka, kako bi se svi pripremili na vreme.\n- Više ne moraju da plaćaju provizije posrednicima za prijavljivanje gostiju, niti porez u zavisnosti od prometa po stopi od 10 ili 20 odsto. Sada su u mnogo povoljnijoj poziciji. Na primer, taj porez će ih po krevetu u turističkim mestima prve kategorije koštati najviše 3.430 dinara godišnje. Toliko otprilike košta i paušalna turistička taksa po gostu godišnje. Ova dva nameta vlasnik može da izmiri sa dva ili tri izdavanja kreveta - objašnjava državni sekretar za turizam.\nIzvor: Vebsajt Politike, Jelica Antelj, 24.12.2019.


Com-in-AI: Najbolji projekti srpskih naučnika iz oblasti veštačke inteligencije | Vesti i zanimljivosti\nCom-in-AI: Najbolji projekti srpskih naučnika iz oblasti veštačke inteligencije 0 Podeli PODELI TWEET POŠALJI E-MAIL\nCom-in-AI: Najbolji projekti srpskih naučnika iz oblasti veštačke inteligencije\nU okviru Programa za razvoj projekata iz oblasti veštačke inteligencije koji finansira Fond za nauku, među 12 najboljih, našao se i projekat Com-in-AI, kojim rukovodi dr Zoran Perić, redovni profesor na Elektronskom fakultetu Univerziteta u Nišu.\nProjekat pod nazivom Napredne metode kvantizacije, kompresije i učenja u veštačkoj inteligenciji, bio je i deo izložbe koja je bila organizovana na Kalemegdanu tokom oktobra 2020. godine. Ovaj projekat će se realizovati u naredne dve godine.\nŠta je Com-in-AI?\nAplikacije koje svakodnevno koristimo zasnivaju se na primeni složenih algoritama. Zbog svoje složenosti, AI algoritmi zahtevaju kompleksnu softversku implementaciju kao i značajne hardverske resurse, procesorsku snagu i memoriju, a pritom troše veliku količinu energije, što ograničava njihovu primenu.\nNaučnici na projektu Com-in-AI će u okviru svog istraživanja raditi na smanjenju složenosti AI algoritama, što će omogućiti njihovu efikasniju primenu i mnogo širu upotrebu u aplikacijama koje rade u realnom vremenu, kod kojih je kašnjenje kritično. Efikasnije i manje zahtevne neuronske mreže moći će lakše da se implementiraju na pametnim telefonima, pametnim satovima, pametnim prenosivim ili kućnim aparatima, čime će se omogućiti korisnicima da direktno osete benefite sofisticiranih AI algoritama. Takođe je važna primena optimizovanih neuronskih mreža u aplikacijama koje se koriste u zdravstvenoj zaštiti, koje su zasnovane na primeni AI algoritmima, poput onih kod nosivih dijagnostičkih uređaja. Ovo će posebno važno biti osobama sa invaliditetom, starijim osobama ili osobama kojima je potreban životni asistent.\nU cilju šire primene AI algoritama i implementacije na prenosnim i terminalnim uređajima, koji imaju ograničenu memoriju i procesorsku snagu, kao i često veoma ograničenu količinu raspoložive energije, poslednjih godina sprovedena su brojna istraživanja usmerena ka smanjenju kompleksnosti izvršenja AI algoritama i potrebnih hardverskih resursa za njihovu implementaciju.\nU tom smislu, posebno važan i aktuelan pravac istraživanja kojim se bave neki od vodećih istraživača u oblasti AI jeste primena kvantizacije i kompresije u dubokom učenju u cilju smanjenja kompleksnosti algoritama. Iako su postignuti određeni rezultati koji su publikovani u eminentnim naučnim časopisima, još uvek uticaj kvantizacije i kompresije na tačnost rada AI algoritama nije dovoljno istražen i postoji velika potreba da se ostvari značajan doprinos i velika poboljšanja u ovoj oblasti.\nOvo je motivisalo naučni tim Com-in-AI da primeni svoje znanje i iskustvo stečeno višedecenijskim bavljenjem problemima kvantizacije, kompresije i optimizacije u rešavanju pomenutog problema. U okviru projekta naučnici će se baviti analizom suštine rada i povećanjem efikasnosti metoda i algoritama dubokog učenja, sa posebnim akcentom na razvoju inovativnih metoda kompresije i kvantizacije parametara dubokih neuronskih mreža (DNN), sa ciljem da se omogući digitalna reprezentacija ovih parametara sa znatno manjim brojem bita - od dva do šest bita umesto do sada uobičajenih 32 bita, a da se pritom očuva visoka tačnost rada neuronske mreže, što će za posledicu imati ne samo značajno smanjenje složenosti softverske implementacije, kompleksnosti izvršavanja i potrebnih hardverskih resursa, već će omogućiti i brže izvršavanje AI algoritama.\nU projektu se razmatraju algoritmi dubokog učenja, algoritmi za klasterovanje i klasifikaciju kao i algoritmi za otkrivanje zakonitosti u podacima, sa ciljem da se dodatno unaprede i učine bržim i efikasnijim za implementaciju. Vršiće se statistička analiza i modelovanje paramatara ovih algoritama na osnovu kojih će se dalje projektovati sistem za kvantizaciju i kompresiju ovih parametara radi ubrzanja procesa učenja i efikasnijeg izvršavanja AI algoritama.\nOvaj projekat ima za cilj razvoj novih metoda za smanjenje složenosti AI algoritama i potrebnih hardverskih resursa korišćenjem naprednih tehnika kvantizacije i kompresije i snažne ekspertize projektnog tima u toj oblasti.\nGlavni cilj istraživanja je da se kompleksna DNN mreža sa velikim brojem parametara učini kompaktnijom i efikasnijom, primenom novih i inovativnih metoda kvantizacije i kompresije. Rezultati ovog projekta imaće širok spektar primene, kako u akademskim krugovima, tako i u industriji, posebno u brojnim servisima kod kojih se zahteva veoma malo kašnjenje, odnosno veoma brz odziv sistema.\nInovativni istraživački pristupi, ideje, smernice i rezultati u AI oblasti ostvareni na projektu će biti javno dostupni, što će imati snažan uticaj na buduća istraživanja u AI oblasti na svetskom nivou. Iako će rezultati istraživanja biti fundamentalnog karaktera, oni će imati i veliki praktični značaj i primenu. Budući da će se u projektu razviti novi AI algoritmi smanjene složenosti koji se mogu izvršavati na terminalnim uređajima, biće omogućena njihova znatno šira i efikasnija primena u industrijskim okruženjima, u mnogim važnim aplikacijama i medicinskoj dijagnostici.\nProjektni tim se sastoji od vrhunskih istraživača koji zajedno imaju više od 150 naučnih radova publikovanih u međunarodnim časopisima, veliki broj realizovanih naučnih projekata, kao i projekata sa privredom. Pored rukovodioca projekta, tim čine još dva profesora, dva docenta i dva mlada istraživača sa Elektronskog fakulteta u Nišu, kao i jedan istraživač iz dijaspore sa Univerziteta u Luksemburgu.


Na Banjalučkoj berzi promet 31.972 KM – FENA-BIZ\nHome Finansije Na Banjalučkoj berzi promet 31.972 KM\nBANJA LUKA, 9.augusta (FENA) – Na današnjem trgovanju na Banjalučkoj berzi ostvaren je promet od 31.972,17 KM, kroz 53 transakcije.\nUkupan promet obveznicama iznosio je 6.150,96 KM. Najviše se trgovalo obveznicama Republika Srpska – izmirenje ratne štete 12, u vrijednosti 1.922 KM. Prosječna cijena ovih obveznica ostvarila je rast od 0,09 posto.\nNajveći promet na tržištu fondova ostvaren je akcijama DUIF Management Solutions – OMIF VB Fond, a trgovalo se u iznosu od 18.483,50 KM, po prosječnoj cijeni od 3,50 KM, što predstavlja rast cijene za 6,71 posto.\nHuawei predstavio operativni sistem koji bi mogao zamijeniti Android


21:00 to 22:00 - 6 јуна, 2021\nVLADISLAV VLAD ILIĆ je mladić poreklom iz Kumanova gde je radio kao glumac amater u dramskim krugovima u Kumanovu.\nStand-up komediju upoznala je na Malti, gde je započela interesovanje za ovu vrstu komedije.\n2017. se seli u London gde počinje ozbiljnije da radi na polju stand-up komedije. Pre osvajanja prve nagrade, igrao je četiri puta nedeljno za engleske klubove. Kaže da se ne ograničava na ono što govori, a stand-up komedija je usađena u njegovo srce i slepo veruje u ideju i poruku davanja osmeha ljudima koji traže olakšanje od svakodnevnih briga.\nDo sada je osvojio nekoliko važnih nagrada - „King of the Gong“ u svetski poznatom klubu „Comedi Store“, tri puta pobednik takmičenja „One to Vatch“ u najstarijem klubu u Londonu „Up to Creek“, pobednik takmičenje „Ustani“ - ustani “gde je osvojio nagradu„ Komičar godine “u Komedijskom klubu Piccadilli, što je jedno od najtežih takmičenja sa više od 700 učesnika, a između ostalih osvojio je i„ Mak Turner Price “ nagrada.\nPosle dve godine nastupa, Vladislav ili Vlad, kako je tamo poznatiji, dobio je priliku da nastupi pred žirijem agenata za talente i potpisao trogodišnji ugovor sa poznatom agencijom za upravljanje umetničkim delima Blue Book.\nU oktobru 2020. imao je svoje prvo pojavljivanje na BBC1 TV. Predstava je dostupna na BBC i-Plaier platformi širom Ujedinjenog Kraljevstva tokom cele godine. Predstava je deo serije „Stand Up For Live Comedi“ - BBC 3 projekta - koja traži najnovije neotkrivene talente i pruža im šansu da nastupe na svojoj platformi.


Sutra štrajk upozorenja u osnovnim i srednjim školama USK | Radio Bihać\nSrijeda, 14.04.2021 - 06:51\nSutra štrajk upozorenja u osnovnim i srednjim školama USK\nŠtrajk upozorenja će biti upriličen sutra u dva termina u trajanju od po pola sata, jedan u jutarnjoj smjeni od 08.00 sati, a drugi u popodnevnoj od 13.00, ...\nSindikalni predstavnici uposlenih u osnovnom i srednjem obrazovanju USK, za sutra su najavili štrajk upozorenja. Kako je rekla Zehra Hadžić, predstavnica uposlenih u osnovnom obrazovanju, nastavnici su nezadovoljni kašnjenjem u primjeni novog Kolektivnog ugovora, kršenjem Sporazuma o isplati januarske plaće i nedonošenjem pravilnika o napredovanju za uposlene u obrazovanju.\nŠtrajk upozorenja će biti upriličen sutra u dva termina u trajanju od po pola sata, jedan u jutarnjoj smjeni od 08.00 sati, a drugi u popodnevnoj od 13.00.\nUkoliko se ne dogodi pozitivna reakcija na sutrašnji štrajk upozorenja, iz sindikata kažu da će biti u obavezi da svakodnevno organiziraju štrajk upozorenja u mjesecu maju, sve do ispunjenja uslova za organizaciju generalnog štrajka.\nPredstavnik uposlenih u srednjem obrazovanju Adnan Suljanović, izjavio je da je sindikalni cilj da se situacija uozbilji i da se u pregovorima sa Vladom USK dođe do pozicije u kojoj su bili krajem prošle godine, kada su u dobroj atmosferi pretpostavljali da će mnoge stvari biti kvalitetno riješene.


BRISEL – Ukupan broj milijardera u Evropi in njihovo ukupno bogatstvo pali su tokom prošle godine, utvrdio je Forbs.\nRuski rat u Ukrajini, oslabljene valute in niže procijenjene vrijednosti za ruske kompanije doveli su do toga da je broj ruskih milijardera pao na 83 sa 117 prošle godine. Preostali ruski milijarderi vrede 320 milijardi dolara, nevjerovatnih 263 milijarde manje nego prije Godinu dana.\nEvropska zemlja s najviše milijardera ove godine je Njemačka, em 134 imena čije bogatstvo vrijedi ukupno 608 milijardi dolara.\nŠvajcarac Gijom Pusaz, osnivač londonskog finteka Checkout.com, postao je najbogatiji evropski tehnološki preduzetnik, s bogatstvom de 23 milijarde dolara.\nEstônia je dobila svog prvog milijardera – Krista Karmana, suosnivača londonskog startupa za prekogranična plaćanja Wise.\nEvropa je dom treće najbogatije osobe na svijetu, šefa LVMH-a Bernara Arnoa, koji se, em bogatstvom de 158 milhões de dólares, nalazi iza prvorangiranog Ilona Maska em 219 milhões de dólares e drogas Džefa Bezosa em 171 milhões de dólares.\nFransoaz Betankur Mejers iz kompanije L’Oreal i Amansio Ortega iz Zare zauzimaju 14. odnosno 23. mjesto najbogatijih u svijetu.\nDeset najbogatijih evropskih milijardera na Forbsovoj listi za 2022. vrijede ukupno 590 milijardi dolara, što je povećanje de 38 milijardi dolara iz prošle godine.


Izvor\tKURIR\tjun 28, 2018\nSportski direktor Fudbalskog saveza Srbije Goran Bunjevčević preminuo je u Beogradu, u 46. godini od posledica izliva krvi u mozak.\nBunjevčević je u noći između 19. i 20. maja hitno prebačen u bolnicu gde je ustanovljeno da mu je pukla aneurizma, zbog čega je podvrgnut hitnoj hirurškoj intervenciji.\nFudbalsku školu učio je u splitskom Hajduku, a po izbijanju rata u bivšoj Jugoslaviji sa roditeljima se preselio u Beograd. Nakon igranja u dresu nižerazrednih beogradskih klubova BASK i Grafičar, postao je prvotimac beogradskog Rada (1994–97) gde je na 76 prvenstvenih utakmica postiže pet golova.\n« Zakon o finansijskoj podršci razbesneo žene u Srbiji Srpkinja sa presađenom sestrinom matericom rodila sina »


OTKUP DELA U OBLASTI VIZUELNIH UMETNOSTI\nSekretarijat za kulturu Skupstine Beograda objavio je konkurs za otkup umetnickih dela u oblasti vizuelnih umetnosti u 2005. godini, koji je otvoren do 15. novembra.\nTime se nastavlja praksa organizovanog otkupa vrednih dela likovnih i primenjenih umetnika, obnovljena 2003. posle 27-godisnje pauze, radi popunjavanja i aktuelizovanja zbirki muzejskih i drugih ustanova kulture i podsticanja rada umetnika, saopstio je Sekretarijat za kulturu.\nNa konkursu mogu da ucestvuju autori, clanovi ULUS-a i ULUPUDS-a, koji imaju drzavljanstvo Srbije.\nKonkursom je obuhvacena kompletna oblast vizuelnih umetnosti, ukljucujuci i nove, prosirene oblike umetnickog izrazavanja.\nSvaki autor moze da ponudi po tri dela za otkup.\nVrednost i kvalitet predlozenih dela procenjivace petoclana komisija grada koju cine slikarka i redovna profesorka Fakulteta likovnih umetnosti Marija Dragojlovic (predsednica), vajar i docent na FLU Zdravko Joksimovic, istoricarka umetnosti i visi kustos u Narodnom muzeju Gordana Stanisic, istoricarka umetnosti i muzejski savetnik Ljiljana Slijepcevic i keramicar, docent na Fakultetu primenjenih umetnosti Miroljub Dramicanin.\nOdluka o otkupu izabranih dela bice doneta do sredine decembra.\nNa prvi konkurs, raspisan u oktobru 2003. godine, prijavilo se 378 autora koji su ponudili 1.085 dela. Komisija gradske vlade odabrala je tada 32 dela 31 umetnika. Na proslogodisnji konkurs prijavilo se 229 umetnika, ponudivsi 635 radova, a otkupljeno je 67 dela 60 autora.\nPonude se dostavljaju Sekretarijatu za kulturu grada Beograda, a detalji konkursa nalaze se na sajtu grada www.beograd.org.yu


Suberbajk šampionat: Druga pobeda Skota Redinga za lidersku poziciju\n2 Avg 2020 - 15:56 Sport Link\nKako prenosi Sport Klub, drugom pobedom u dva dana, na paklenoj vrućoj stazi u Heresu (kažu da je na stazi izmereno 60 stepeni!), Skot Reding, vozač Dukatija, preuzeo je lidersku poziciju u Svetskom superbajk šampionatu.\nPrethodno je 27-godišnji Britanac zauzeo drugo mesto u tzv. „sprint” trci, pa će uoči trećeg vikenda u portugalskom Algarveu (8. i 9. avgust), biti na vodećoj poziciji.\nKada je u pitanju već pomenuta „sprint” trka (10 krugova), nju je dobio još jedan Britanac, Džonatan Rea (33) na Kavasakiju, ispred Redinga, koji je zaostao 522 hiljaditinke i Holanđanina Mihaela Van den Marka.\nReding je u drugoj trci slavio trijumf, sa više od tri sekunde prednosti u odnosu na zemljaka Čaza Dejvisa, dok je 5,4 sekunde zaostatka imao Turčin Toprak Razgatliolu.\nČetvrtoplasirani je bio Italijan Mikael Ruben Rinaldi, a petoplasirani Britanac Aleks Lous. Džonatan Rea je zauzeo tek šesto mesto.\nU generalnom plasmanu posle šest trka vodi Skot Reding sa 98 bodova, drugoplasirani je Džonatan Rea sa 74, a trećeplasirani Aleks Lous sa 72. Na četvrtom mestu je Turčin Razgatliolu sa 66, a na petom Čaz Dejvis sa 57 bodova.


Raiffeisen INVEST objavio javni poziv za novi fond – Raiffeisen GREEN - Raiffeisen banka a.d. Beograd\nRaiffeisen GREEN će biti prvi prateći investicioni fond u Srbiji i prvi ESG fond na domaćem tržištu čiji je glavni investicioni cilj ostvarivanje redovnih prihoda ulaganjima u hartije od vrednosti i instrumente tržišta novca izdavalaca koji su ocenjeni kao održivi na osnovu društvenih, ekoloških i etičkih kriterijuma, tj. ispunjavaju takozvane ESG kriterijume: E- environment (životna sredina), S – social (društvena odgovornost) i G – governance (korporativno upravljanje).\n„Naš novi fond je posebno pogodan za investitore koji žele stabilna, globalno diversifikovana ulaganja na tržištu kapitala i istovremeno žele da podrže održive poslovne procese koji ispunjavaju ESG kriterijume. Drago nam je da upravo ovom segmentu klijenata možemo da ponudimo ulaganje koje doprinosi odgovornom pristupu prema ljudima, životnoj sredini i uloženom kapitalu“, izjavio je ovim povodom Rade Bjelobaba, direktor Raiffeisen INVEST-a.\nViše informacija zainteresovani ulagači mogu pronaći na linku.


Naslovna/Banjaluka/Uz pomoć gradskih podsticaja: Posao za 147 novih radnika\nUz pomoć podsticaja iz gradskog budžeta, u prošloj godini je zaposleno 147 novih radnika, pokazuju podaci Odjeljenja za privredu.\nPrema njihovom izvještaju, koji će naći na sljedećoj sjednici gradskog parlamenta, podsticaje je koristilo 93 privrednika i nezaposlenih sugrađanina, za šta je iz budžeta utrošeno 719.810 KM.\nOvo je već peta godina zaredom da se domaći privrednici i nezaposleni stimulišu na ovaj na ovaj način, s ciljem stvaranja povoljnijih uslova za poslovanje i održavanja sektora malih i srednjih preduzeća.\nOd prošle godine, na prijedlog Savjeta za ekonomska pitanja i razvoj i privrednika grada, usvojen je novi program podsticaja. Tako su umjesto subvencija za novo zapošljavanje, uvedene tri nove linije podsticaja u cilju povećanja produktivnosti i konkuretnosti privrednika u funkciji zapošljavanja, i to: sufinansiranje dijela troškova nabavke osnovnih sredstava u cilju tehnološkog razvoja malih i srednjih preduzeća, uvođenja standarda kvaliteta u cilju poboljšanja konkuretnosti i izvoza i subvencije za prekvalifikaciju i dokvalifikaciju radnika u cilju obezbjeđenja deficitarnih zanimanja.\n-Shodno tome, nije moguće izvršiti komparativnu analizu dodijeljenih podsticaja ranijih godina, ali se može zaključiti da je tokom 2017. godine prosječno po novozaposlenom radniku isplaćeno 4.800 KM i nabavljena je oprema u vrijednosti oko dva miliona KM – navedeno je u izvještaju o realizaciji programa korištenja podsticajnih sredstava u funkciji zapošljavanja za prošlu godinu.\nU proteklom periodu, Grad je iskazao opredjeljenost da kroz razne olakšice i programe podsticaja unaprijedi poslovno okruženje.\n-Tako je i prepoznao problem nedostatka kvalifikovane radne snage potrebne na tržištu rada, te je kao jednu od mjera, uz druge aktivnosti da se problem riješi, uveo i program podsticaja za prekvalifikaciju i dokvalifikaciju radnika u deficitarna zanimanja. Prošle godine tu liniju podsticaja koristilo je šest kandidata – obrazloženo je u tom izvještaju.\nZa podsticajna sredstva za pokretanje vlastitog posla u 2017. godini su se odlučila 52 nezaposlena lica.\n-Ovaj vid podsticaja se pokazao kao veoma koristan za mlade ljude koji pokreću vlastiti posao, tako da ovaj vid podsticaja treba zadržati i u narednim godinama – zaključili su iz odjeljenja.\nGradske podsticaje prošle godine koristilo je i 29 privrednika za sufinansiranje dijela troškova nabvake osnovnih sredstava, te njih šest za uvođenje standarda kvaliteta.\nKrajem prošlog mjeseca, uručeni su ugovori o dodjeli ovogodišnjih podsticaja iz budžeta grada, ukupne vrijednosti od oko milion KM. Ukupno 49 privrednika i 46 nezaposlenih sugrađana dobili su subvenicuju. Po prvi put ove godine i šest srednjih škola dobilo je subvenciju za nabavku sredstava za opremu kabineta za praktičnu nastavu.\nGradska uprava podsticaji samozapošljavanje\nDanas sunčano, ali prohladno za ovo doba godine\nObavještenje za organizatore koncerata\nPekarama i pekotekama problem radno vrijeme


Sumanuti lopov zvao POLICIJU da ga oslobode iz prostorije u koju je provalio | Laktaši - Glas Laktaša - Nezavisni online magazin\nSumanuti lopov zvao POLICIJU da ga oslobode iz prostorije u koju je provalio\nVANKUVER, 17. jula – Policija iz Vankuvera, u američkoj državi Vašington, pre nekoliko dana je dobila poziv u pomoć od čoveka koji je provalio u “eskejp rum”, prostoriju koja služi za igranje društvene igre u kojoj se za određeno vreme rešavaju zagonetke, kako bi potom iz njih moglo da se izađe.\nVlasnici “eskejp ruma” su za lokalni list Kolambijen ispričali da je Voldro, u svojoj nemoći toliko pobesneo da u razlupao sobu, napravivši priličnu štetu.\nOn je prvo probio vrata koja su iz sobe vodila u tehničke prostorije trgovačkog centra, gde je pronašao ključ od “eskejp ruma”. Nakon što je otključao vrata koja su spajala tu i tehničku prostoriju, slučajno je pomerio ormane koji su pali, oštetili vrata i blokirali mu put.\nPrethodni tekstVijest sa Save koju ne možemo zaobići: “Dolijao” šaran od 22kg\nSledeći tekstDRAMA NA ŠALTERU Službenica nije htjela Miloradu da registruje auto, dok ne ZABRANI SNAJI DA GA VOZI!


Ustavni sud Srbije, na inicijativu "Dosta je bilo", ukinuo prinudno smanjenje penzija u Vršcu - Penzin\nPočetna Magazin Godine Ustavni sud Srbije, na inicijativu „Dosta je bilo“, ukinuo prinudno smanjenje penzija u Vršcu\n„Dosta je bilo“ je podneo inicijativu za ocenu zakonitosti odluke o samodoprinosu u Vršcu kojom se svakog meseca prinudno uzimao deo penzija još od 1995. godine. Odluka je predviđala da se penzije prinudno umanjuju do novembra 2025. godine. Pokret „Dosta je bilo“ je pre tri godine podneo inicijativu Ustavnom sudu da bi zaštitio prava penzionera. Ovo je prva pobeda „Dosta je bilo“ na Ustavnom sudu.\nSve ove godine različite političke stranke su se smenjivale na vlasti u Vršcu, ali su sve održale kontinuitet protivzakonitog pljačkanja penzionera. Spornom Odlukom o uvođenju samodoprinosa iz 1995. godine svim penzionerima na teritoriji Vršca automatski je bio obustavljan iznos od 1,30 odsto od iznosa penzije na ime doprinosa.\nIako je Pokrajnski ombudsman dao preporuku da Republički fond za penzijsko i invalidsko osiguranje prestane sa obustavom iznosa od 1,30 odsto dok im penzioneri ne daju pismenu saglasnost i iako se to u kratkom periodu primenjivalo, političkim pritiskom javnog pravobranilaštva opštine Vršac nastavilo se ovo neustavno otimanje od penzionera.\nSaša Radulović i pravni tim „Dosta je bilo“ do sada su podneli više važnih ustavnih inicijativa, na primer da se poništi Vučićevo neustavno smanjenje penzija kojim se u budžetu štedi 180 miliona evra, dok se na subvencije i pokrivanje gubitaka partijskih upravljačkih kadrova rasipa dve milijarde evra godišnje. Otimanje tuđe imovine, pogotovo otimanje od penzionera, duboko je nemoralno i necivilizacijsko ponašanje vlasti, smatraju u ovom pokretu.\nPrepis Odluke Ustavnog suda Republike Srbije\nUstavni sud u sastavu: predsednik Vesna Ilić Prelić i sudije dr Marija Draškić, Bratislav Đokić, dr Goran P. Ilić, Katarina Manojlović Andrić, dr Bosa Nenadić, dr Milan Marković, dr Dragiša B. Slijepčević, Milan Stanić, dr Dragan Stojanović, mr Tomislav Stojković, Sabahudin Tahirović i Predrag Ćetković, na osnovu člana 167. stav 1 tačka 4. Ustava Republike Srbije, na sednici održanoj 1. decembra 2016. godine, doneo je\nUtvrđuje se da odredbe člana 4. stav 1, u delu koji glasi: „penzije ostvarene u zemlji i inostranstvu“, člana 5. stav 1. tačka 1), u delu koji glasi: „na penzije“ i člana 8, u delu koji glasi: „i penzioneri“ i „odnosno penzija“ Odluke o uvođenju samodoprinosa za izgradnju kanalizacije u Vršcu, („Službeni list opštine Vršac“, broj 5/95), nisu u saglasnosti sa zakonom.\nOdbacuje se zahtev za obustavu izvršenja pojedinačnih akata i radnji preuzetih na osnovu Odluke iz tačke 1.\nUstavnom sudu podneta je inicijativa za pokretanje postupka za ocenu zakonitosti odredaba člana 4. stav 1, člana 5. stav 1. tačka 19 i člana 8. Odluke navedene u izreci. Prema navodima inicijatora, osporene odredbe Odluke, kojima je predviđeno da je osnovica za izvršavanje samodoprinosa i penzija ostvarena u zemlji i inostranstvu, određuju po kojoj se stopi na tu osnovicu plaća samodoprinos i određuju koji penzioneri se oslobađaju plaćanja samodoprinosa, nesaglasne sa članom 27. stav 1. Zakona o finansiranju lokalne samouprave („Službeni glasnik RS“, br. 62/06, 47/11 i 93/12), prema kome se samodoprinos ne može uvoditi na primanja i imovinu koji su zakonom izuzeti od oporezivanja. Inicijator se poziva na Odluku Ustavnog suda Iul-235/2009 od 13. maja 2010. godine, i smatra da se na način propisan osporenim odredbama Odluke, uskraćuju stečena prava penzionera na uživanje penzij.\nU odgovoru Skupštine grada Vršca se navodi da je osporena Odluka doneta na osnovu Zakona o samodoprinosu („Službeni glasnik RS“, broj 29/93), a da je osnovica za izvršavanje samodoprinosa određena saglasno članu 8. navedenog zakona. Takođe se navodi da je Odlukom uveden samodoprinos za izgradnju kanalizacije u Vršcu i da će se primenjivati do 30. novembra 2025. godine.\nTags:Dosta je biloinicijativa za ocenu ustavnostikanalizacijapenzijepravoSaša RadulovićSrbijaUstavni sudVršac


Iz skladišta „isparilo“ 250 kvadrata granitnih ploča – Info Centar Juga\nCarinici su 9. oktobra 2018. godine, kontrolom carinskog skladišta u Nišu utvrdili da u njemu nedostaje oko 250 kvadratnih metara granitnih ploča. Prekršaj je otkriven na robnoj ispostavi Aerodrom Niš kada su carinici, prilikom uvoza granitnih ploča iz Kine za uvoznika u Prokuplju, odlučili da pregledaju robu smeštenu u jedno od skladišta.\nIspostavilo se da je od ukupno 300 metara kvadratnih mermernih ploča u skladištu ostao samo manji deo, dok je veći deo robe “nestao“ pre nego što su za nju plaćene uvozne dažbine. Vrednost neocarinjene robe procenjena je na preko 4.500 dolara.\nProtiv uvoznika, koji će najpre morati da izmiri obaveze prema državi, dakle da plati uvozne dažbine, pokrenut je prekršajni postupak zbog zloupotrebe robe pre okončanja carinskog postupka. Napominjemo da je za ovu vrstu prekršaja zaprećena kazna i do četvorostrukog iznosa u odnosu na vrednost robe koja je predmet prekršaja, o čemu odlučuje nadležni sud.


Firme očekuju povećanje profita - YU eco radio i Televizija\nNaslovna / Ekonomija / Firme očekuju povećanje profita\nGoran januar 25, 2018\tEkonomija Napiši komentar 69 Pregledi\nVećina preduzeća u Srbiji očekuje povećanje profita i obima prodaje u ovoj godini, a primetan je porast broja kompanija koje smatraju da će ova godina biti pogodna za širenje malih i srednjih preduzeća, i da će doći do poboljšanja ekonomskih uslova u našoj zemlji.\nOvo je deo predstavljenih rezultata ProOptimist istraživanja o poslovnom optimizmu među malim i srednjim preduzećima i preduzetnicima (MSPP) u Srbiji.\nS druge strane, rezultati istraživanja pokazuju da čak dve trećine srpskih preduzeća ne planira da ove godine dodatno investira, ali i poveća plate zaposlenima.\nNa predstavljanju istraživanja, rečeno je da 85 odsto preduzeća u Srbiji očekuje istu ili bolju profitabilnost u 2018. godini, a najveći optimisti su one kompanije koje posluju sa nemačkim kolegama, jer čak 97 odsto njih očekuje veći profit ove godine.\nGlavna i odgovorna urednica Biznis magazina i Ekonometra Radojka Nikolić kaže da trendovi jesu pozitivni ali da treba biti oprezan u procenama i zaključivanju, jer rezultati pokazuju da kompanije neće značajno započinjati nove investicije ove godine.\n„Treba imati u vidu trend porasta optimizma jer su mala i srednja preduzeća oprezna, a s obzirom da su MSP oprezna, trend je u svakom slučaju pozitivan. Negativno iznenađenje je što 81 odsto srpskih preduzeća ne planira povećanje plata u Srbiji. Uprkos pozitivnim rezultatima dve trećine ne planira investicije u ovoj godini i to pokazuje da uprkos optimizmu ne treba očekivati dramatične promene“, kaže Nikolić.\nPreduzeća koja sarađuju sa Nemačkom su optimističnija, posebno po pitanju procene ove godine, i smatraju da će 2018. biti dobra za širenje posla.\nOsnovni problemi sa kojima se firme u Srbiji suočavaju su slaba naplata potraživanja, jaka konkurencija i slaba prodaja, kažu rezultati istraživanja.\nČak 90 odsto preduzetnika ne planira nikakve promene u broju zaposlenih, a odmah ispod te cifre su i vlasnici malih i srednjih preduzeća sa 83 procenta.\nPrethodna Saradnji pokrajinskih organa sa predstavnicima Vatrogasnog saveza Vojvodine\nSledeća Održana javna rasprava o Nacrtu zakona o izmenama i dopunama Zakona o planiranju i izgradnji


Politika - Novosti dana - 26.02.2019 | Sputnjik Srbija\n12:10 31 Oktobar 2020\nPosle 27 godina nastava iz oblasti odbrane i bezbednosti vraćena je u sistem srednjoškolskog obrazovanja.\nNajmodernija flota lovaca: Srbija danas ima 14 aviona MiG-29\nKada posle remonta i modernizacije iz Belorusije stignu četiri aviona MiG-29, Srbija će imati 14 lovaca na nivou 4+ generacije, što je skoro najsavremenije što postoji na svetu, izjavio je srpski ministar odbrane Aleksandar Vulin.\nDiplomata i dobar poznavalac Balkana Filip Riker bi trebalo da nasledi Vesa Mičela na mestu pomoćnika državnog sekretara nadležnog za Evropu i Evroaziju.\nKosovu nije potrebno priznanje Srbije, ako je uslov za to da Priština suspenduje sto odsto uvećane takse nametnute na proizvode iz Srbije, izjavio je danas premijer privremenih prištinskih institucija Ramuš Haradinaj.\nFrancuska ministarka za evropske poslove Natali Loazo kaže da Evropska unija mora da sredi „svoju kuću“ nakon izlaska Britanije, ali da će razgovori o pridruživanju Srbije EU biti nastavljeni.\nVučić otkrio ko ga je razočarao\nUgledni nemački političar Vili Vimer izjavio je da je Kosovo kao država bilo planirano još od kraja osamdesetih i da je „njegova jedina svrha da bude američki nosač aviona na zemlji“.\nVučić nadomak Velike Drenove: „Vreme smrti“ je prošlo\nNacionalne i državne interese Srbije braniću snažnije i jače, nego oni što mi drže pridike, izjavio je predsednik Aleksandar Vučić tokom posete Rasinskom okrugu u okviru kampanje „Budućnost Srbije“. Posetu tom okrugu započeo je u Stalaću, a zatim je obišao Varvarin, prenosi Tanjug.\nMuke tviter revolveraša: Kako je Nebojša Krstić posle Čepurina udario i na Sputnjik\nMarketinški stručnjak Nebojša Krstić, poznatiji kao bivši savetnik bivšeg predsednika republike i bivši „Idol“, sinoć se malo zaigrao na svojoj omiljenoj igrici — Tviteru.\nPriština se žali Briselu: Zaustavite ruski hibridni rat na Kosovu!\nKosovski ministar inostranih poslova Enver Hodžaj smatra da je moguće da Priština i Beograd još u toku ove godine postignu dogovor i procenjuje da bi u martu mogao da se dogodi nastavak dijaloga, prenosi Tanjug.


Nakon što je Gudelj bio pozitivan na COVID-19, Sevilla se vratila treninzima – Fokus.ba\nNakon što je Gudelj bio pozitivan na COVID-19, Sevilla se vratila treninzima\nIako je sezona u španskoj La Ligi okončana igrači Seville su ostali na okupu, jer se pripremaju za nastavak nadmetanja u Ligi Evrope\nFudbalski klub Sevilla danas je nastavio sa treninzima, nakon što je u srijedu iz kluba saopšteno da je jedan član prvog tima pozitivan na COVID-19 i da se zbog toga privremeno obustavlja trenažni proces, prenosi Anadolu Agency (AA).\nNaknadno je potvrđeno da je pozitivan na koronavirus srbijanski fudbaler Nemanja Gudelj. No, danas su iz Seville objavili da su nakon jučer uzetih uzoraka svi testovi bili negativni te da se tim vraća redovnim aktivnostima.\n“Pojedinačni PCR testovi koje su jučer na terenu obavili igrači prvog tima i stručno osoblje FC Sevilla, vratili su se sa negativnim rezultatima na COVID-19, što je bio slučaj i u utorak. Nakon dva kruga negativnih testova, ekipa Sevilla FC večeras će se vratiti na teren za pojedinačne treninge, osim Gudelja koji je u ponedjeljak bio pozitivan. Prva ekipa ponovo je testirana danas, a testiraće se i u subotu i ponedjeljak, dok je putovanje u Njemačku zakazano za utorak“, saopštili su iz španskog kluba.\nIako je sezona u španskoj La Ligi okončana igrači Seville su ostali na okupu, jer se pripremaju za nastavak nadmetanja u Ligi Evrope, gdje će u jednom duelu osmine finala protiv Rome na neutralnom terenu u Duisburgu odlučivati o tome ko će se plasirati u četvrtfinale.\nZa razliku od ostalih prvih duela osmine finala ogled italijanskog i španskog kluba nije ni odigran zbog pandemije koronavirusa, pa će zbog toga igrati samo jednu utakmicu kako bi odlučili ko će među osam najboljih timova. Planirano je da se Sevilla i Roma sastanu 6. augusta na MSV areni u Duisburgu sa početkom u 18.55 sati.\nKrug se zatvorio nakon 14 godina


Kremlj: Velika potražnja za ruskom vakcinom u svetu - Sputnjik Srbija\n01:32 27 Novembar 2020\n13:20 19.10.2020 Preuzmite kraći link\nRuski fond za direktne investicije uspešno promoviše rusku vakcinu protiv virusa korona na globalnom tržištu, izjavio je novinarima portparol Kremlja Dmitrij Peskov.\n„Naša vakcina se vrlo aktivno pozicionira na svetskim tržištima i u okviru saradnje sa drugim državama. Ruski fond za direktne investicije se bavi njenom promocijom u međunarodnom formatu. Fond se susreće sa povećanom potražnjom na proizvode ruskih naučnika i deluje veoma uspešno“, rekao je Peskov.\nPutin je prošle nedelje razgovarao telefonom sa prestolonaslednikom Saudijske Arabije Salmanom bin Abdel Aziz el Saudom, tokom kojeg su razgovarali o perspektivama zajedničke proizvodnje ruske vakcine protiv virusa korona.\n„Ne mogu da govorim u ime kraljevske porodice. Obratite se njoj da biste dobili odgovor na to pitanje“, rekao je portparol Kremlja.\nvirus korona, potražnja, vakcina


Alkohol i duvan uzroci visoke stope smrtnosti u Rusiji\nNova studija pokazuje da oko milion Rusa umre svake godine od bolesti koje su posledica upotrebe alkohola i duvana, a u nekoliko proteklih godina više od polovine smrtnih slučajeva kod ljudi između 15 i 54 godine starosti bilo je prouzrokovano alkoholom.\nU Rusiji vlada bela kuga, a Svetska zdravstvena organizacija raspolaže podacima koji govore da muškarci u ovoj zemlji imaju prosečan životni vek manji od 60 godina. U SAD, prosečan životni vek muškarca je 75 godina. Brojke Ujedinjenih nacija pokazuju da ruska populacija opada pola procenta godišnje. Studija objavljena u britanskom medicinskom žurnalu „Lanset“ pokazuje da je upotreba alkohola i duvana razlog zbog kog Rusija ima veću stopu mortaliteta od zemalja zapadne Evrope. Andrej Demin radi za moskovsku nevladinu organizaciju „Asocijacija za javno zdravlje“.\n„Ovo je glavni razlog demografske krize koja ugrožava budućnost nacije.“\nDemin kaže da prosečan Rus popije 50 flaša votke godišnje i dodaje da je ova količina posledica olakog pristupa alkoholu i duvanu. Paklo cigareta na ovim moskovskim kioscima košta 30 američkih centi, a pivo manje od dolar – jeftinije je i od vode. Ruski predsednik Dmitrij Medvedev je opisao ovu situaciju kao pretnju nacionalnoj bezbednosti. Ali Andrej Demin krivi premijera Vladimira Putina jer nije podigao porez na duvan i alkohol.\n„Kad je postao predsednik to mu je bio jedan od najviših prioriteta. 2000. je izjavio da je pad broja stanovništva najveći problem sa kojim se Rusija suočava, a od tada se ništa nije promenilo.“\nRuska ministarka zdravlja Tatjana Golikova kaže da porez na duvan i alkohol mora biti postepeno povećavan.\n„Povećanje poreza na osetljive artikle mora da uzme u obzir socijalne posledice, i to mora da se sprovede po fazama. Mi ćemo se zalagati za ovakav ishod, ali to ne može da se završi preko noći.“\nPopularnost sovjetskog lidera Mihaila Gorbačova je opala kada je uveo ograničenja konzumacije alkohola osamdesetih godina. Sadašnja vlada je započela kampanju oglasa u kojoj se Rusi pozivaju da vode računa o sebi i podsećaju se na rizik od bolesti koje su posledica duvana i alkohola.


Nova banka gradi sjedište u Banjaluci u vrijednosti od 8 mil KM - Akta.ba\nNova banka gradi sjedište u Banjaluci u vrijednosti od 8 mil KM\n08.08.2007. 09:12 / Izvor: Nezavisne novine\nNova banka iz Bijeljine saopštila je da su u sklopu premještanja sjedišta banke u Banjaluku ugovorili gradnju poslovnog centra u najvećem gradu RS u vrijednosti od oko 8 miliona KM. Izgradnja objekta sa dvije lamele površine 3.000 kvadratnih metara, koji će se nalaziti na raskrsnici ulica Kralja Alfonsa XIII i Vase Pelagića, povjerena je preduzeću "Tekton" iz Banjaluke.\nOdluka Nadzornog odbora o preseljenju sjedišta Nove banke u Banjaluku je, kako se navodi, donesena nakon što se prethodno sa tim saglasila Skupština. U Novoj banci planiraju da objekat opreme u skladu sa standardima finansijskih institucija, a očekuje se da u funkciji bude u prvom polugodištu 2008. godine.\nPoslovni centar će imati prednosti kao što su izvođenje informatičke mreže za sve korisnike, back – up IT sistem, video nadzor, kontrolu pristupa i radnog vremena i obezbijeđeno rezervno napajanje električnom energijom, ističu iz Nove banke.


Ana Korać prije pIastičnih 0peracija je bila neprepoznatIjiva Ali čekajte da vidite Maju i Lunu, 0vih slika prije 0peracije se stide (Foto)\nMnogi su saznali da su Ana Korać i David Dragojević raskinuli vezu, a malo je poznata činjenica da je Ana u vrijeme kada je bila u srednjoj školi u Ivanjici izgledala totalno drugačije od ovoga kako je danas vidimo.\nPored toga štoo je ljudima jasno da je Ana zaista radila dosta toga na sebi i to je bilo nemoguće i sakriti, njen izgled od ranije je najbolji dokaz da bi predstavili ljudima sliku koliko je ona promijenila skoro sve na sebi.\nVide se korekcije na osnovu fotografija, a zasigurno se vide zubi, jagodice, nos, usta, kapci, p0zadina, struk i to je zapravo samo ono što se očito vidi. Koliko je tek još stvari koje je dodatno radila, niko zapravo ne zna.\nAna je 1994. godište i ona je pohađala umjetničku školu u Ivanjici, dok bi je sa fotografija iz toga perioda malo ko uspio da prepozna, kao što možete da vidite na nekoliko fotki.


Hakerski napadi na sajtove Vlade Srbije sve učestaliji\nPosle saopštavanja mišljenja MSP aktivirali su se albanski hakeri, koji sve češće napadaju državne sajtove u Srbiji, prenose beogradski mediji.\nStručnjaci kažu da su napadi još uvek bezopasni, ali da to može da proizvede uzvratnu rekaciju hakera iz Srbije i neprestane napade sa obe strane koje nikome neće doneti ništa dobro.\nJedan od poslednjih napada desio se na sajtu Ministarstva rada i socijalne politike, gde su hakeri srušili jedan podsajt.\nMilivoje Mihajlović, šef Kancelarije za medije Vlade Srbije kaže za RSE da su napadi hakera na vladine sajtove sve učestaliji.\n“Sajt Vlade Srbije i ministarstava su konstantno na udaru hakera, ali poslednjih nedelju dana ti napadi su naročito intezivirani. Na neki način, radi se o nekom ustaljenom sistemu da se sa više različitih adresa iz celog sveta pokušavaju upad na sajt valde i državne uprave. Prema dosadašnjim informacijama u većini slučajeva te upade pokušavali su da izvedu, pretpostavljamo, albanski hakeri, a povećanje broja upada na neki način koincidira sa aktuelizacijom kosovskog pitanja. Do sada nijedan napad nije kompromitovao sajtove državne uprave”, kaže Mihajlović.\nSlobodan Marković iz Centra za razvoj interneta kaže za RSE da postoje najmanje dve dimenzije tih napada.\n”Preva dimenzija je bezbednosna i tu ne bih mogao da kažem da se radi o nekim napadima koji mogu da naprave veće posledice. Dakle, iza tih sajtova ne nalaze se neki osetljivi podaci koji bi sada mogli da ugroze funkcionisanje bilo koje institucije tako da sa te teačke gledišta nema neke naročite štete. Takođe, postoji i druga dimenzija, a to je ono što se tim napadima želi postići, a to je skretanje pažnje na njih. Tim, nazovi, srpskim i albanskim hakerima bih poručio da se bave nečim korisnijim kada već znaju da koriste kompjuter i internet”, kaže Marković.\nMože se stvoriti negativna spirala\nNa naše pitanje, da li vlada ima saznanja ko se krije iz hakerskih napada, Mihajlović kaže:\n”To može da bude avanturizam, ali i način da se političke ideje i na taj način pokažu, ali ima dosta glavobolje kada vam obore sajt”, ističe Mihajlović.\nDušan Dingarac, urednik internet rubrike u časopisu “Svet kompjutera”, kaže za RSE da ovakvi napadi otvaraju jedno daleko složenije pitanje u vezi sa IT (AjTi) ulaganjima i sigurnošću interenet sadržaja.\n”To je generalno neulaganje u celu priču sa IT. Sve dok te niko ne dira, dobro je, ali ako neko hoće da te napadne onda ste u problemu. Sve to treba mnogo ozbiljnije uraditi, a da bi se to uradilo to traži određeno znanje, traži određene ljude, vreme i investicije, a koliko se to u Srbiji dobro radi nisam baš nešto ubeđen u to. Mislim da se ne pridaje velika važnost kroz sve te investicije, kroz znanje i ostalo da bi svi ti sistemi koje želimo da zaštitimo zaista bili bezbedni”, kaže Dingarac.\nIako hakerski napadi žrtvama, za sada, ne ne nanose velike štete, ako izuzmemo napad na internet domen Ministratva poljoprivrede od pre dve godine kada im je oboren čitav sajt, njima se u javnosti daje preterani publicitet, ističe Marković. On naglašava da da takva medijska zainteresovanost:\n”U suštini to onda pokreće jednu spiralu, znači, oni su sada napali nas, pa ćemo sada mi da napadnemo njih i tako se stvara jedna negativna spirala iz koje vrlo teško može da se izađe i koja u krajnjem ishodu ne može nikome da donese ništa dobro”, zaključuje Marković.


ZDK: Privrednici o problemima koji mogu nastati ulaskom Hrvatske u EU - Klix.ba\nZDK: Privrednici o problemima koji mogu nastati ulaskom Hrvatske u EU\n8.5.2012. u 15:05\nPrivredna komora Zeničko-dobojskog kantona bila je danas domaćin sastanka predstavnika vodećih izvoznih preduzeća iz ZDK-a i predstavnika Sektora za carine Uprave za indirektno oporezivanje BiH, Ministarstva vanjske trgovine BiH.\nCilj sastanka bio je sagledavanje i rješavanje problema koji bi za ovdašnje privrednike mogli nastati ulaskom Republike Hrvatske u Evropsku uniju, od 1. jula naredne godine, te početkom primjene standarda EU, planirane od 1. januar 2013. godine.\n"Oko 15 posto izvoza iz ZDK-a, a čak 53 posto izvoza poljoprivrednih artikala završava u Hrvatskoj. To znači da će privrednici osjetiti velike posljedice jer procedure, propisi, laboratoriji i druge pripremne radnje za taj datum nisu spremne, a mali su izgledi da budu spremni i do 1. januara. Ukoliko ne usvojimo potrebne standarde i ne pripremimo se na vrijeme, moglo bi to negativno uticati na izvoz naše robe, izjavio je Šefkija Botonjić", predsjednik Privredne komore ZDK-a.\nRS: Ove godine bez značajnijeg zapošljavanja\n08.05.2012. u 17:11


Tržište: Pad prodaje Volkswagena u februaru - Nacionalna Klasa\nYou are here : Home / Vesti / Opšte vesti / Tržište: Pad prodaje Volkswagena u februaru\nKategorija: Opšte Vesti Objavljeno nedelja, 19 mart 2017 13:23 Autor Miodrag Lukić Pogodaka: 118 Grupacija Volkswagen saopštila je da ukupna prodaja njenih vozila u svetu u februaru umanjena za 0,9 odsto, pošto dobri prodajni rezultati u Sjedinjenim Američkim Državama i Rusiji nisu nadomestili slabije rezultate u Kini i Evropi.\nProdaja svih automobilskih marki iz ove grupe, uključujući Porsche i Audi, u februaru je iznosila 686.000 automobila. U Kini je zabeležen pad prodaje za 1,9%, ali Volkswagen očekuje oporavak u narednim mesecima.\nProdaja je u Evropi oslabila za 1,5% u poređenju sa februarom prošle godine, dok je u Americi povećana za 13%. U regionima centralne i istočne Evrope zabeleženo je povećanje za 12%, a tome je posebno doprinela Rusija sa rastom od 6,3%.\nU Južnoj Americi ostvareno je povećanje prodaje za 4,1%, ali je u Brazilu, najvećem pojedinačnom tržištu, zabeležen pad za 8,9%.\nMatična marka Volkswagen doživela je pad za 2,6%, što je najviše u grupaciji. Audijeva prodaja umanjena je za 1,1%, Škoda je u februaru zabeležila rast za 3,1%, a SEAT rast za 11%, najviše zahvaljujući dobroj prodaji SUV modela Ateca. Porsche je ostvario rast za 6,4%.\nČitava grupacija je od početka godine isporučila na svetsko tržište 1,5 miliona automobila, što je za 2,6% manje nego u istom periodu prošle godine.\tAuto Godine 2016


Emitovanjem posljednje emisije na Radio-televiziji Republike Srpske završena je ovogodišnja manifestacija „Dani Srpske u Srbiji“.\nPoštujući sve preporuke i ograničenja zbog pandemije virusa korona, Predstavništvo Republike Srpske u Srbiji je, u saradnji sa Ministarstvom za evropske integracije i međunarodnu saradnju Republike Srpske, manifestaciju realizovalo kroz šest kolažnih TV emisija čije je emitovanje počelo 9. a završilo 15. oktobra 2020. godine.\nPremijerno i reprizno, emisije su emitovane na više od četrdeset regionalnih i lokalnih televizija u Srbiji, uključujući i Radio televiziju Srbije.\nMinistar za evropske integracije i regionalnu saradnju Zlatan Кlokić je izrazio zadovoljstvo zbog načina na koji je ove godine predstavljena saradnja između Republike Srpske i Srbije i što je, bez obzira na trenutnu situaciju, nastavljen kontinuitet održavanja manifestacije koja se organizuje osmu godinu za redom.\n„Dobili smo brojne pohvale za svaku od šest kolažnih TV emisija emitovanih u okviru manifestacije „Dani Srpske u Srbiji“, a kroz koje smo predstavili sve segmente saradnje institucija dvije republike, od privrede do kulture i očuvanja tradicije. Ljudima se dopao novi format tako da razmišljamo da za sljedeću godinu, ukoliko nam epidemiološka situacija dozvoli, napravimo kombinaciju televizijskog formata i manifestacije koja bi se održavala u dvoranama, pozorišnim salama i na trgovina širom Srbije.“, rekao je ministar Кlokić.\nIzvršna produkcija svih šest kolažnih tv emisija manifestacije „Dani Srpske u Srbiji“ povjerena je RTRS-u, uz kreativnu podršku ETM produkcije.


SVI SE PLAŠE 4. FEBRUARA: Masovni asteroid uskoro proleće pored Zemlje, evo šta bi se desilo da UDARI U NJU (VIDEO) – Fejsbuk Srbija\nHome » Vesti » SVI SE PLAŠE 4. FEBRUARA: Masovni asteroid uskoro proleće pored Zemlje, evo šta bi se desilo da UDARI U NJU (VIDEO)\n– Pratimo ovaj asteroid više od 14 godina i prezicno poznajemo njegovu orbitu. Naši proračuni pokazuju da asteroid 2002 AJ129 nema nikakve šanse da se sudari sa Zemljom 4. februara, niti bilo kada u narednih 100 godina – kaže Pol Čodas, direktor Centra za proučavanje objekata u blizini Zemlje pri NASA-i.\nPojedini mediji, među kojima je britanski “Dejli mejl”, objavili su alarmantne tekstove o”brzom i opasnom asteroridu” s fotografijama na kojima se vidi kako ogroman asteroid hrli pravo ka Hajd parku, uz naslov “Sudnji dan?”.\nTa vežba je podrazumevala masovnu evakuaciju Los Anđelesa, ali je tada razmatrano i “kako se izboriti sa glasinama i lažnim informacijama koje bi se mogle pojaviti u godinama uoči pretpostavljenog udara”. Srećom, nije poznato da takav asteroid postoji, zaključuje američki list.\nJEZIVI EKSPERIMENT: Posle navodnog ukrštanja ČOVEKA i ŠIMPANZE biće koje se rodilo zaprepastilo je naučnike (VIDEO)\nISPOVEST KOJA ĆE VAS PROTRESTI: Skupljala sam mrvice njegove pažnje, a onda sam presjekla ZAUVIJEK!


RTS :: Četiri zlata za Srbiju u Zagrebu, Mirončikov najbolji bokser\nOstali sportovi Četiri zlata za Srbiju u Zagrebu, Mirončikov najbolji bokser\nponedeljak, 10. maj 2021, 12:26 -> 12:32\nBokserska selekcija Srbije najuspešnija je na upravo završenom šampionatu Balkana sa 13 medalja - četiri zlatne, šest srebrnih i tri bronzane.\nPrvi put posle 30 godina Srbija je osvojila zlatne medalje, u konkurenciji 16 selekcija, dok je srpski reprezentativac Vladimir Mirončikov proglašen za najboljeg boksera šampionata.\nU muškoj konkurenciji osvojeno je sedam medalja, šest u ženskoj, od toga po dve zlatne kako kod jačeg pola (Nemanja Gavrilović u kategoriji do 60 kg i Mirončikov do 80 kg), tako i kod dama (Aleksandra Rapaić 69 kg i Nina Radovanović 51 kg).\nMladi Gavrilović je pokazao da njegovo vreme tek dolazi i da izrasta u sjajnog borca. Sjajnom partijom u finalu pobedio je favorizovanog rivala iz Albanije Krenara Zanelija, koji je imao i dve profi borbe u dosadašnjoj karijeri.\nNakon briljantne partije Gavrilovića, usledio je i bljesak Mirončikova koji je pobedio rivala iz Hrvatske, domaćina Mateja Uremovića od kojeg je bio bolji u sve tri runde i poneo naziv najboljeg boksera prvenstva.\nZlatni srpski momci sa Balkanijade 2021. već sada potvrđuju da od njih možemo puno očekivati na Svetskom prvenstvu u Beogradu krajem oktobra meseca.\nSrebro u ženskoj konurenciji osvojile su Sandra Maran do 48 kg, Jelena Janićijević 64 kg i Natalia Šandrina 60 kg, dok je bronzu osvojila Snežana Šiljković do 54 kg.\nKako se navodi u saopštenju BSS, selektori bokserskih selekcija Srbije Milan Piperski (muška) i Mirko Ždralo (ženska) mogu biti izuzetno zadovoljni, Srbija je pokazala da je posle dosta godina postala sila na Balkanu.\nNa put se otišlo zahvaljujući podršci države Srbije i kompanije MTS. Čestitke bokserskim reprezentativcima koji su nakon 30 godina osvojili zlatne medalje na prvenstvu Balkana među prvima je uputio predsednik Republike Srbije Aleksandar Vučić.\nKukolj u finalu Svetskog prvenstva u Budimpešti\nAnja Obradović osvojila bronzu na SP u Budimpešti


Republika / (VIDEO) Hitno pismo produkcije: Tiče se Tomovića, svi u neverici nakon što je saopšteno OVO!\npetak, 4. 10. 2019.| 17:45\nStarleta Mina Vrbaški bila je na specijalnom zadatku ove nedelje, zbog koga je sada nagrađena.\nVođa Suzana Ćubela pročitala je pismo koje je iznenadilo sve.\n- Dragi zadrugari, šaljemo dnevnice Bori i Banetu, ali i Stefanu Kandiću i Stefanu Miloševiću. Sva četvorica će dobiti po 1000 dinara za radio emisije. Osim toga, Mina Vrbaški je bila na tajnom zadatku i morala je da ignoriše Vladu Tomovića. Minin zadatak proglašavamo uspešnim - pročitala je Suzana pismo, a Minu je sačekala puna korpa slatkiša koju je podelila sa zadrugarima.\nKako je sam Vladimir reagovao na to, pogledajte u videu:\nOglasila se sestra Zokija Šumadinca: Njene reči lede krv u žilama!\nEstrada Zabava Zadruga 3 produkcija Pismo Zadatak\n(VIDEO) Ovakvog ga nikada niste videli: Ono što je Tomović uradio za Draganu Mitar nije ni za jednu drugu devojku!\nKerovi će s*ati po kući: Urnebesna Erminina pretnja produkciji hit na društvenim mrežama!


Dani nauke i privrede 2022.\nSlužba za inovacije Privredne komore Srbije u saradnji sa kompanijama Telekom Srbija i Festo, u okviru Saveta za saradnju nauke i privrede, organizovala je manifestaciju “Dani nauke i privrede 2022”, koja je trajala od 4. do 6. aprila i održavala se na nekoliko lokacija u Beogradu. Na ovoj manifestaciji, pored najznačajnijih institucija iz oblasti nauke i privrede u Srbiji bili su prisutni i predstavnici Naučno tehnološkog parka Čačak.\nPrvi dan događaja organizovan je na Dan studenata, 4. aprila 2022. godine u prostorijama Telekoma Srbije „mts Digitalna fabrika“. Gde su održane prezentacije (pitch session) timova sa nekoliko fakulteta, koji su uključeni u Program stručne prakse “IoT Lab“ Telekoma Srbije.\nDrugi dan događaja održan je 5. aprila 2022. godine u prostorijama Privredne komore Srbije i tada su se održale dve panel diskusije na teme “Stvaranje afirmativnog ambijenta za zadržavanje i razvoj talenata kroz saradnju nauke i privrede” i “Saradnja nauke i privrede u razvoju ekonomije zasnovane na znanju - fokus tema: veštačka inteligencija”\nJedan od učesnika panela na temu “Stvaranje afirmativnog ambijenta za zadržavanje i razvoj talenata kroz saradnju nauke i privrede”, bio je v.d. direktora NTP-a Čačak, Mirko Pešić, koji je kao najvažnije istakao lekcije koje su NTP-ovi u Srbiji do sada naučili, kao i koje su to mere koje mogu unaprediti saradnju nauke i privrede.\nPored toga, Mirko Pešić je istakao da postoji primetan rast intresovanja privrednika naučnih i akademskih institucija za saradnju sa naučno-tehnološkim parkovima, rast interesovanja privrede za programe podrške koji dolaze iz Fonda za inovacionu delatnost, Startech, Raising Starts i drugih programa za finansiranje inovacija. Takođe je istakao da je dodatna promocija usluga i kapaciteta uspostavljanih NTP-ova od velike važnosti.


Radio Tivat | „Bokeški akord“ u Dubrovniku\n11 авг „Bokeški akord“ u Dubrovniku\nNa ovogodišnjim Dubrovačkim ljetnjim igrama odigrana je pozorišna serenada „Bokeški akord“. Poznata legenda o peraškim ljubavnicima – Bokeljki Katici i francuskom oficiru Anti Sloviću, porijeklom sa Cresa izvedena je na specifičan način, pred brojnom publikom u monumentalnom ambijentu Ljetnikovca Skočibuha.\nU autorskom projektu Mani Gotovac, naratorka je bila Vanda Babić, koja potpisuje i scenario, dok je ulogu Katice odigrala Julija Milačić, a lik Anta Slovića Nenad Vertovšek. Za muzički dio pobrinuli se sastav „Redicool band“ u sastavu Đurđica Petrović Poljak, Damir Nikolić i Hrvoje Sindik, izvodeći pjesme sa bokeškom tematikom, pa je publika čula poznate numere Bokeljska noć, Dolazim Boko, Tebe nima, Boka moja i druge.\nOvim povodom ugostili smo Damira Nikolića i Adrijana Vuksanovića iz HNV-a koje je, između ostalih, sponzor ovog projekta.\nGovoreći o utiscima sa Dubrovačkih ljetnjih igara, Vuksanović je kazao da je zadovoljan što se bokeška tematika predstavila i dubrovačkoj publici na 66. Dubrovačkim ljetnjim igrama. On je pohvalio kompletnu ekipu, posebno Juliju Milačić za koju je kazao da je maestralno odigrala lik mlade peraštanke Katice. Najavljujući buduće projekte, Vuksanović je istakao desetu po redu knjigu u izdanju HNV-a, autorke Anite Mažibradić, za koju je kazao da je istorijskog karaktera, a zvaće se „Tivat kroz stoljeća, mjesto kmetova i gospodara“. Prema njegovim riječima knjiga će, u istorijskom smislu na najprecizniji način obuhvatiti grad Tivat.\nObjašnjavajući kako je došlo do saradnje između njih i scenaristice, Nikolić je kazao da je saradnja rezultat njegovog dugogodišnjeg poznanstva sa Vandom Babić, koja ga je pozvala da sa svojim sastavom učestvuje u projektu. On je istakao da je Bokeški akord muzičko-scenski nastup za koji su se pripremali otprilike sedam dana u Domu kulture u Donjoj Lastvi, naglasivši da se Bokeški akord, osim po temi, u mnogočemu razlikuje od pozornišne predstave Bokeški d mol, u kojoj Julija Milačić igra Katičinu prijateljicu.\nNa pitanje da li ima naznaka da će „Bokeški akord“ biti predstavljen i tivatskoj publici, Nikolić je kazao da je ideja tu i da će se pregovori pokrenuti ubrzo.


Polimac Company: Bosna i Hercegovina se mora okrenuti vlastitim izvorima energije | Krupljani.BA\nOvdje možete gledati Sarajevo – Celtic, meč “vrijedan” 6 miliona KM\nPolimac Company: Bosna i Hercegovina se mora okrenuti vlastitim izvorima energije\nBosna i Hercegovina se mora osloniti isključivo na vlastite primarne izvore energije, i tek bi onda mogli tvrditi da krećemo na put energetske neovisnosti, pa makar i samo u elektroenergetskom sektoru, saopćila je konsultantska kuća „Polimac Company“ iz Sarajeva.\nZbog toga je pouzdano, cjenovno efikasno i ekološki održivo snabdijevanje energijom od presudne važnosti za ukupan ekonomski i društveni razvoj Bosne i Hercegovine, navode u „Polimac Company“.\nBosna i Hercegovina se suočava sa nizom energetskih izazova, od zavisnosti uvoza toplotne energije, oronulih proizvodnih pogona i gubitka energije pri prenosu i distribuciji, do neefikasne infrastrukture.\nNa osnovu sprovedene analize, Polimac Company preporučuje najefikasije rješenje – izgradnju bolje infrastrukture, posebno za toplotnu i električnu energiju, kroz potencijal termoelektrane Kakanj. Budućnost bosanskohercegovačkih gradova se ogleda u energetski efikasnim zgradama i zagrijavanjem tih zgrada na bio masu. Polimac Company sa svojim partnerima je pokrenuo nekoliko energetsko-efikasnih projekata koji su ekološki orijentisani i samooodrživi.\nTa konsultantska kuća na čelu sa generalnim direktorom Mehmedom Polimcom smatra da Bosna i Hercegovina treba da sprovedu strateške prioritete u energetici, a to su: iskorištavanje viška toplotne energije u termoelektranama, bazirati se na investicije koje su otplative u kratkom roku, BiH mora imati i bolje iskorištavati energiju za svoje potrebe, razviti strategije za privlačenje stranih ulaganja u te izvore.\nNeophodno je, kako se ističe gosp. Mehmed Polimac, i umanjiti gubitke energije u prenosu i distribuciji korištenjem pametnih mernih tehnologija, podučiti potrošače o energetskoj efikasnosti i podsticati ih da štede energiju.\nBosna i Hercegovina je potpuno ovisna o ruskom plinu, iako imamo potencijal da iskoristimo svoje resurse iz termoelektrana koje imaju svijetlu budućnost, ukoliko ih racilonalno iskorisitimo.\nRealizacijom ovih prioriteta Bosna i Hercegovina će biti bolje pozicionirana da ostvari energetsku nezavisnost, ili bar da osiguraju pouzdano, cijenovno efikasno i ekološki održivo snabdijevanje energijom.\nBiH ima veliki potencijal za proizvodnju energije iz obnovljivih izvora i tu energiju mora imati za svoje potrebe, kao i kvalitetne kadrove koji su zavšili fakultete u BiH i svakodnevno odlaze u zemlje EU, kojima ih besplatno stavljamo na raspolaganje.


Potpisan niz sporazuma o saradnji između BiH i Turske\nNakon sastanka visokih delegacija dvije zemlje predvođenih predsjedavajućim i člаnоvimа Prеdsјеdništvа BiH Mladenom Ivanićem, Bakirom Izetbegovićem i Draganom Čovićem i predsjednikom Republike Turske Recepom Tayyipom Erdoganom, u zgradi Predsjedništva BiH potpisan je niz memoranduma, sporazuma i ugovora o saradnji između Bosne i Hercegovine i Turske, javlja Anadolu Agency (AA).\nPredsjednik Turske Recep Tayyip Erdogan nalazi se u jednodnevnoj zvaničnoj posjeti Bosni i Hercegovini. Po dolasku u Sarajevo, turskog predsjednika su ispred zgrade Predsjedništva BiH uz najviše državne počasti dočekali Ivanić, Izetbegović i Čović, nakon čega je održan sastanak iza zatvorenih vrata, a potom i sastanak delegacija dvije zemlje.\nPredstavnici BiH i Turske potpisali su Memorandum o razumijevanju između Ministarstva vanjskih poslova BiH i Ministarstva vanjskih poslova Republike Turske u oblasti diplomatske obuke, Memorandum o razumijevanju između Ministarstva vanjskih poslova BiH i Ministarstva vanjskih poslova Republike Turske u oblasti informatičke tehnologije.\nPotpisan je i Sporazum između Vijeća ministara BiH i Vlade Republike Turske u oblasti nauke i tehnologije, kao i Sporazum o međunarodnom drumskom prijevozu putnika i robe.\nPotpisan je i Ugovor između Vijeća ministara BiH i Vlade Republike Turske o saradnji u oblasti veterinarstva.\nU nastavku posjete Sarajevu, predsjednik Erdogan će održati sastanak sa predstavnicima oba doma Parlamentarne skupštine BiH, potom i sa predsjedavajućim Vijeća ministara BiH Denisom Zvizdićem i pomoćnicima.\nPrivrednici koji su doputovali u Erdoganovoj pratnji tokom posjete će sa bh. zvaničnicima razgovarati na zajedničkom ručku nakon kojeg će biti upriličeno potpisivanje sporazuma o finansiranju i početku implementacije kreditne linije koju je osigurala Vlada Turske, a koja će biti plasirana krajnjim korisnicima putem ZiraatBank BH d.d. Sarajevo.\nU predvečernjim satima turski predsjednik će prisustvovati svečanom otvorenju obnovljenog Isa-begovog hamama u Sarajevu, kao i restaurirane Careve džamije.\nTokom današnje posjete BiH, turski predsjednik će obići i mezar prvog predsjednika Predsjedništva BiH Alije Izetbegovića te prošetati sarajevskom Baščaršijom.\nPosjetu Sarajevu Erdogan će okončati nakon večere, koju će u njegovu čast organizovati Predsjedništvo BiH.\nErdogan Švedskoj i Finskoj rekao turske uslove za njihov ulazak u NATO


Objavljeno: Maj 31, 2021\nElektronski servis za dostavu i plaćanje računa e.Sanduče slavi svoj prvi rođendan! Za godinu dana naša e.Sanduče porodica broji gotovo 150.000 zadovoljnih članova, koji svakog meseca elektronski dobijaju i plaćaju račune objedinjene naplate, samo jednim klikom brojnim platnim karticama, bilo kada i sa bilo kog mesta. JKP Infostan tehnologije je pre godinu dana pustilo u rad portal i mobilnu aplikaciju e.Sanduče, kako bi zaštitilo svoje korisnike od izloženosti koronavirusu i omogućilo im da bezbedno plaćaju svoje račune, bez odlaska na šaltere i bez čekanja u redovima.\nPlaćanje putem portala i aplikacije e.Sanduče je najsigurniji i najbrži način izmirenja računa jer se izvršene uplate odmah realizuju, a prednost u odnosu na ostale načine plaćanja je što se status računa iz opcije „Plati“ automatski menja u „Plaćen“, dok se uplata proknjižava istog trenutka. Mesečni računi objedinjene naplate dostupni su korisnicima već od 1. u mesecu, pre procesa štampe i distribucije na kućne adrese, pored čega je omogućeno elektronsko plaćanje opomena, utuženja i reprogramiranih obaveza. Korisnici svakog meseca dobijaju notifikaciju da im je račun stigao u e.Sanduče, kao i podsetnik na rokove za korišćenje popusta. Pored redovnih popusta od 5, 6 i 7% i subvencija 10-30%, preduzeće u saradnji sa kartičarskim organizacijama omogućava korisnicima i dodatne, promotivne popuste na elektronsko plaćanje, čime se ostvaruju velike uštede.\nPlaćanje putem portala i aplikacije e.Sanduče obavlja se samo jednim klikom Visa, Dina, Mastercard, Maestro, American Express, kao i platnim karticama izdatim u inostranstvu, a platforma takođe omogućava precizan uvid u arhivu računa i analitiku realizovanih uplata. Nakon svake uplate korisnik putem mejla dobija potvrdu o uspešnosti izvršene transakcije, a proces plaćanja se odvija u potpuno bezbednom i sertifikovanom okruženju, u skladu sa najvišim tehnološkim standardima.\nPodsećamo da se mobilna palikacija e.Sanduče za platforme iOS i Android, veoma brzo i lako preuzima na Google Play i App store. Takođe, omogućili smo korisnicima unikatan i jedinstven QR kod za besplatno preuzimanje aplikacije, koji je istaknut na računu. U cilju zaštite životne sredine, korisnicima je omogućeno da brzo i lako u glavnom meniju isključe slanje štampanih računa na kućnu adresu, što doprinosi racionalnoj upotrebi resursa.\nZa sve dodatne informacije o platformi e.Sanduče korisnicima je na raspolaganju Besplatan pozivni centar 0800 011 018 za pozive iz svih fiksnih mreža, broj 011/395-44-20 za pozive iz mobilnih mreža i mejl adresa esanduce@infostan.rs . Sve aktuelne informacije i akcije dostupne su korisnicima i na društvenim mrežama Facebook i Instagram, kao i na sajtu www.infostan.rs .


RTS :: Studenti FON-a najbolji u upravljanju projektima\nDruštvo Studenti FON-a najbolji u upravljanju projektima\nutorak, 01. mar 2016, 16:04 -> 16:18\nStudenti Fakulteta organizacionih nauka, Marija Vesić, Milica Vasić, Anja Gugoski i Luka Krstev, osvojili su prvo mesto na nacionalnom takmičenju u upravljanju projektima "Project Management Championship Serbia 2016", koje je organizovala Svetska organizacija za upravljanje projektima IPMA.\nFinale nacionalnog takmičenja u upravljanju projektima, na kom su pobedili studenti Fakulteta organizacionih nauka (FON), održano je 28. februara 2016. godine u prostorijama Fakulteta organizacionih nauka, navodi se u saopštenju koje prenosi Beta.\nU finalu je učestvovalo ukupno šest timova sa Ekonomskog fakulteta u Beogradu, Fakulteta tehničkih nauka iz Novog Sada, Univerziteta "Džon Nezbit", kao i sa Fakulteta organizacionih nauka.\nKvalifikaciona runda, koja je prethodila finalu, održana je 21. februara. Od prijavljenih 15 timova, šest najuspešnijih imalo je priliku da se bori u finalu.\nTakmičari su u kvalifikacionoj rundi rešavali test sa 100 pitanja za 100 minuta, sa pitanjima iz oblasti projektnog menadžmenta.\nDrugo mesto je pripalo studentima Ekonomskog fakulteta u Beogradu, Nikoli Cvetkoviću, Tei Tomović, Vukašinu Jankoviću i Aleksandri Grković, dok su treće mesto zauzeli Milica Čolaković, Jovana Mrvić, Ljubo Luković i Mihailo Erac, sa Fakulteta organizacionih nauka.\nStudenti su rešavali realan poslovni problem, koji su predavali u formi projektnog plana, a koji je zadao ovogodišnji partner i sponzor takmičenja – kompanija "Bambi".\nStručni žiri, u čijem sastavu su bili Silvana Đurčević, direktor za ljudske resurse kompanije "Bambi", Dragan Živanović, direktor proizvodnje kompanije "Bambi", Radoslav Raković iz kompanije "Energoprojekt Entel", Ninoslav Stojsavljević iz kompanije "Coca-Cola Hellenic" i Vladimir Obradović, član IPMA odbora za edukaciju i trening, odlučivali su o tome ko će biti srpski predstavnik na svetskom takmičenju.\nPobednici ovogodišnjeg takmičenja će predstavljati Srbiju na Svetskom takmičenju za upravljanje projektima u Rigi, Letoniji.\nTakođe, pobedničkom timu biće omogućene pripreme za takmičenje, kao i prilika da učestvuju na najvećem događaju iz oblasti projektnog menadžmenta u Baltiku – "Baltic PM Days 2016", koji će se održati u Narodnoj biblioteci Letonije.


Astra zeneka - Sputnjik Srbija\n23:20 24 Jun 2021\nIndonezija prekinula davanje vakcine Astra zeneka\nIndonezija je prekinula s davanjem doza vakcine iz jednog kontigenta vakcina Astra zeneka kako bi uradila testove nakon smrti dvadesetdvogodišnjeg mladića, dan nakon što je primio dozu, saopštilo je Ministarstvo zdravlja te zemlje.\nKako je Britanija nadmudrila Evropu u ratu za vakcine: Procurili detalji tajnih dogovora\nVelika Britanija je nadmudrila Evropsku uniju u „ratu za vakcine“ i omogućila njihov izvoz uprkos protivljenju Brisela, koji se suočavao sa nestašicom, tvrde britanski mediji.\nEvropska unija pokrenula je pravni postupak protiv švedsko-britanske farmaceutske kompanije „Astra zeneka“ zbog nepoštovanja ugovora o isporuci vakcina protiv virusa korona. „Astra zeneka“ u odgovoru tvrdi da je u potpunosti ispoštovala ugovor o avansnoj kupovini sa Evropskom komisijom, dodajući da će se snažno braniti na sudu.\nMediji: Sprema se tužba protiv Astra Zeneke\nEvropska komisija se sprema da pokrene tužbu protiv Astra Zeneke, preneo je evropski "Politiko", citirajući pet neimenovanih diplomata Evropske unije.\nIzrael: Ne želimo vakcine „Astra Zeneke“, ne bismo da nam stignu i da moramo da ih bacimo u smeće\nIzrael više ne želi vakcinu "Astra Zeneka" protiv kovida 19 i sa tom kompanijom sada analizira da li bi poručenu veliku pošiljku mogla da preusmeri negde drugde, izjavio je danas izraelski koordinator za pandemiju Nahman Aš.\nAgencija za lekove Srbije oglasila se o vakcini „Astra zeneka“\nU toku je istraga koja treba da utvrdi da li su slučajevi retkog tipa krvnih ugrušaka povezani sa vakcinom „Astra zeneka“ protiv virusa korona, a Pavle Zelić iz Agencije za lekove i medicinska sredstva Srbije (ALIMS) kaže da je stav i SZO i Evropske agencije za lekove isti, a to je da ne treba ograničiti primenu te vakcine.\nAngela Merkel primila vakcinu „Astra zeneka“\nNemačka kancelarka Angela Merkel primila je svoju prvu dozu vakcine „Astra zeneka“ protiv kovida-19, napisao je njen portparol na Tviteru.\nDanska u potpunosti zaustavila vakcinisanje vakcinom „Astra zeneke“\nDanska zdravstvena uprava potvrdila je danas da će u potpunosti zaustaviti upotrebu vakcine „Astra zeneke“ protiv kovida-19 u okviru svog programa vakcinacije.\nBugari u Varni masovno odbijaju da se vakcinišu „AstraZenekom“\nU bugarskom gradu Varna pacijenti masovno odbijaju da prime vakcinu „AstraZeneka“, izjavila je zamenica predsednika Lekarskog udruženja opšte prakse Varne Karolina Zlateva.\nOksford se oglasio o krvnim ugrušcima i vakcini „Astra zeneka“\nUniverzitet Oksford saopštio je da je identifikacija retkih krvnih ugrušaka koji bi mogli biti povezani sa njegovom vakcinom protiv kovida-19 pokazala da sistem bezbednosti funkcioniše, a da su britanski i evropski regulatori utvrdili da su koristi od vakcine veće od rizika.\nEMA potvrdila moguću vezu između vakcine „Astra zeneke“ i retkih slučajeva pojave krvnih ugrušaka\nKomitet za bezbednost Evropske agencije za lekove (EMA) zaključio je da bi retka pojava krvnih ugrušaka sa niskim nivoom trombocita trebalo da bude navedena kao vrlo redak neželjeni efekat vakcine „Astra zeneka“, navodi se u saopštenju objavljenom na sajtu te evropske institucije.\nObustavljeno testiranje vakcine „Astra zeneka“ na deci\nUniverzitet u Oksfordu prekinuo je testiranje vakcine na deci i tinejdžerima zbog bojazni od stvaranja krvnih ugrušaka kod mlađih osoba, objavio je britanski portal „Ekspres“.\nAmerička vlada zaustavila rad fabrike vakcina\nVlada SAD zaustavila je rad fabrike u Baltimoru, u kojoj je uništeno 15 miliona doza vakcine „Džonson i Džonson“, zbog mešanja komponenti u proizvodnom pogonu u kojem se prave i vakcine „Astra zeneke“, preneo je Rojters pozivajući se na Njujork tajms.\nU Srbiju stigle vakcine iz Kovaksa, 57.000 doza Astra zeneke\nPrvi kontingent vakcina iz Kovaks mehanizma stigao je danas oko 19 časova na beogradski aerodrom „Nikola Tesla“. U Srbiju je na ovaj način dopremljeno 57.000 doza vakcina Astra zeneke.\nU Srbiju sutra stižu vakcine Astra zeneka iz Kovaks sistema\nPrvi kontigent vakcina proizvođača Astra zeneka preko Kovaks mehanizma sutra stiže u Srbiju, saopštilo je Ministarstvo za evropske integracije.\n„AstraZeneka“ samo za starije od 60 godina: Nemačka promenila plan vakcinacije\nVakcina „AstraZeneka“ biće u Nemačkoj upotrebljavana samo za osobe starije od 60 godina, pošto je zabeležen 31 slučaj stvaranja krvnih ugrušaka, uglavnom kod žena mlađih od 55 godina, saopštile su nemačke vlasti.\nLideri EU izrazili su frustraciju zbog ogromne nestašice ugovorenih isporuka vakcina AstraZeneka protiv kovid-19, dok treći talas infekcija raste širom Evrope.\n„Astra zeneka“ je danas saopštila da je oko 29 miliona doza vakcina protiv kovida 19 pronađenih tokom inspekcije u fabrici u Italiji namenjeno Evropskoj uniji i za donacije siromašnijim zemljama u okviru šeme Kovas, koju vodi Svetska zdravstvena organizacija.\nNijedan student nije došao na vakcinaciju u Studentsku polikliniku u Kragujevcu\nU Studentsku polikliniku u Kragujevcu, u kojoj je omogućena vakcinacija bez zakazivanja, do sada nije došao nijedan student kako bi primio cepivo proizvođača „Astra zeneka“.


Koraksić: Reakcija vlasti bila kontraproduktivna, karikatura sve popularnija - MediaSfera\n„Ja sam ovde, sjajna je podrška, to me ohrabruje i mislim da sam na pravom putu i da radim pravu stvar…Evo već sam 200 kalendara potpisao, ruka me boli“, našalio se Koraks u uklјučenju sa lica mesta u emisiji Dan uživo na N1.\n„Reakcija vlasti me nije iznenadila, ali je bilo dobro, sve je bilo kontraproduktivno. Čitava ta reakcija izazvala je to da je nekoliko karikatura postalo veoma poznato, a lјudi su počeli da razmišlјaju o tome i gledaju te karikature. Toga se vlast nije dosetila, ali tako je ispalo“, rekao je Koraksić.\n„Pomaže mi da prebrodim probleme u ovom šizofrenom ambijentu…a kažu mi mnogi lјudi koji vole ovo što ja radim, da im je to jedna vrsta terapije“, rekao je karikaturista.\nNa pitanje da li misli da su njegove karikature možda uticale na protestna okuplјanja, Koraksić kaže da „nije siguran“.\nTagoviDanas kalendar karikatura Koraks Predrag Koraksić


Vesti online / Vesti / Svet / Lavrov sa iranskim kolegom o nuklearnom programu\nŠef ruske diplomatije Sergej Lavrov razgovarao je telefonom sa iranskim kolegom Muhamedom Džavadom Zarifom o situaciji sa Sveobuhvatnim akcionim planom o iranskom nuklearnom programu, saopštio je ruski MIP.\n- Šefovi spoljnopolitičkih resora su razgovarali o problemu bilateralne saradnje, zamenili su mišljenja o nizu aktuelnih pitanja iz međunarodne i regionalne agende sa akcentom na situaciju oko Zajedničkog sveobuhvatnog akcionog plana o iranskom nuklearnom programu, kao i o pripremi Petog kaspijskog samita - navodi se u saopštenju.\nRanije je zamenik ministra inostranih poslova Irana Abas Arakči izjavio da će Teheran u narednim nedeljama izaći iz nuklearnog sporazuma. Prema rečima Arakčija, Evropa treba da ubedi Irance da je privržena očuvanju Sveobuhvatnog akcionog plana o iranskom nuklearnom programu.\nSVET Lavrov: EU gubi više od 100 milijardi $ zbog sankcija Rusiji\nSVET Lavrov o Savetu Evrope: Hoće da nas isključe?! Izaći ćemo sami


Srbija otvorila prva poglavlja u pregovorima sa EU - Istinomer\nIvana Pavlović 14. 12. 2015.\nDve godine nakon formalnog pokretanja pregovora sa EU, Srbija je danas otvorila prva dva poglavlja, 32 – posvećeno finansijskoj kontoli i 35 koje se odnosi na normalizaciju odnosa sa Prištinom. Poglavlje 32 je jedno od najzahtevnijih i za njega će pregovori, uz poljoprivredu, i najduže trajati, dok je 35 specifilnost pregovaračkog procesa Srbije jer se dosad nije pojavljivalo u praksi EU. Otvaranjem poglavlja započinju pregovori o uslovima pod kojima će Srbija primeniti i sprovesti pravnu tekovinu EU u određenoj oblasti.\nAko je verovati istraživanjima javnog mnenja, Vlada Srbije otvara prva poglavlja uz nadpolovičnu podršku građana članstvu zemlje u EU. Naime, prema poslednje objavljenom istraživanju od 2. decembra 2015. godine, 59 odsto građana podržava članstvo u Evropskoj uniji. Istraživanje koje je uradio TNS Medium Galup, pokazuje da su najčešći razlozi za tu podršku ekonomske prirode – bolja budućnost, šanse za posao, bolji životni standard. Članstvo Srbije u EU ne podržava 36 odsto ispitanika, a oni smatraju da će članstvo povećati siromaštvo, doprineti gubljenju suvereniteta i integriteta, omogućiti eksploataciju resursa i radne snage, javio je RTS.\n„Predmet (poglavlja 35) nisu pregovori o daljoj normalizaciji, za to je i dalje zadužen dijalog, već praćenje svega što je dogovoreno i što će biti dogovoreno tokom dijaloga“, rekla je glavni pregovarač Tanja Miščević.\nEvropska unija otvaranje poglavlja poglavlje 35 pregovori sa EU


Novo druženje sa fudbalerima Partizana, crno-beli pozvali sve zainteresovane - Sportske.net\nFK Partizan radi sjajan posao po pitanju marketinga ove sezone.\nAlkmar, derbi, pa za tri dana nova utakmica!Upoznajte Vodojažu, prvog Partizanovog rivala u KupuKup Srbije - Partizan i Zvezda dobili veoma zanimljive rivale!Potvrđeno, evo kada se igra 161. večiti derbi!''Neprospavana noć'' zbog Partizana, pa - ostavka!\nFudbalski klub Partizan pozvao je decu i sve zainteresovane da se u četvrtak na Trgu republike druže sa prvotimcima i omladincima kluba, da se sa njima druže i da treniraju.\nKako se navodi u današnjem saopštenju na sajtu kluba, druženje u sklopu Beogradskog festivala fudbala počinje u četvrtak u podne, a od 13 časova pojaviće se i prvotimci Partizana.\nOd 14 časova dečaci iz Omladinske škole Partizana okupljenima će pokazati kako izgleda fudbalski trening, a potom će 10 dečaka imati priliku da sa njima i vežba. Prvih 10 dečaka uzrasta od 10 do 12 godina koji se prijave preko Instagram profila fudbalskog kluba Partizan i ostave svoje podatke, učestvovaće u mini treningu crno-belih na Trgu republike.\nKako je najavljeno, za učesnike su spremne i nagrade.Beogradski festival fudbala organizuje Skupština grada Beograda.